text:
Urubyiruko rwo mu mirenge itandukanye y’Akarere ka Rutsiro rworojwe Inkoko n’Ingurube rugiye gufashwa kuzahura imishinga yabo ndetse ni Amakoperative yabo akomeze akore abafashe kwiteza imbere, ibi byatangajwe ni Umuyobozi w’Akarere ka Rutsiro wungirije ushinzwe iterambere ry’Ubukungu.
Havugimana Etienne, Umuyobozi w’Akarere ka Rutsiro wungirije ushinzwe iterambere ry’ubukungu mu kiganiro yagiranye na Rwandanews24 kuri uyu wa 11 Gashyantare yahamije ko bagiye gufasha amakoperative y’urubyiruko yahombye, akabasha kongera gukora.
Ati “Kuva mu mwaka wa 2017, 2018 na 2019 twakoranye n’Amakoperative y’urubyiruko babasha korozwa ku bufatanye na Minisiteri y’Ubuhinzi n’Ubworozi ifatanyije na LODA, aho twari dufite koperative muri buri murenge zimwe zorora Inkoko, izindi zikorora ingurube.”
Havugimana akomeza agira ati “Hatanzwe inkoko zisaga ibihumbi 13 zirimo 50% by’inkoko zitera amagi n’izindi 50% z’inyama ariko kubera impamvu zitandukanye z’urubyiruko rutabasha kumuguma hamwe ngo ruhuze imbaraga, ugasanga bamwe bagiye gushaka akazi, abandi bakajya gukomeza amashuri izo nizo zabaye impamvu zikomeye zatumye ama Koperative asenyuka kuko byahitaga bizanamo ikibazo cy’imicungire mibi y’umutungo wa Koperative.”
Mu bindi bibazo Havugimana avuga ko byahombeje aya makoperative y’urubyiruko harimo icyorezo cya Covid-19 kuko hahise hazamo Guma mu rugo, ugasanga abari barorojwe inkoko babuze amasoko y’umusaruro w’Amagi kandi inkoko zo zikeneye kurya bigatuma Koperative zihomba.
Ikindi kibazo uru Rubyiruko rwo mu karere ka Rutsiro rworojwe inkoko n’ingurube rwahuye nacyo ni uburwayi bw’amatungo maze amenshi muriyo arapfa, ndetse abenshi muribo ntan’ubumenyi muby’ubworozi bari bafite bigatuma bahomba.
Ese Ubuyobozi bw’Akarere bugiye gukora iki?
Havugimana Etienne avuga ko muri aya ma koperative y’Urubyiruko yabonye amaze guhomba amwe atangira kugurisha amatungo bari basigaranye amafaranga bayashyira ku ma konti ya Koperative, none bakaba bagiye kubafasha, kuko harimo ni agikanyakanya agakora ariko bitari ku rwego rushimishije.
Ati “Hari Urubyiruko rwagurishaga amatungo rwari rusigaranye amafaranga rukayashyira kuri konti za Koperative, hari abahombye ndetse hari na bake bagikora ku buryo budashimishije, ndetse kuri ubu turateganya kongerera imbaraga abagikora ni abafite amafaranga kuri Konti bagashaka undi mushinga bakora.”
Turateganya gukorana nabo inama vuba kandi turizera ko bizatanga umusaruro ku buryo nko mu mezi atatu hari icyo tuzaba tumaze kubafasha kigaragara ku buryo ibikorwa bishoboka byazaba byamaze kubona umurongo muzima.
Mu ma Koperative y’urubyiruko yo mu mirenge 13 yo mu karere ka Rutsiro asaga 6 niyo akora ku buryo nabwo budashimishije, kuko nkiyari yarorojwe Inkoko 1,000 harimo isigaranye Inkoko 260, ni mugihe andi yose yaba ayorojwe Inkoko cyangwa Ingurube yahombye.


c: text/html

text:
Isomo ryo mu gitabo cy’umuhanuzi Yeremiya 18,1-10
Uhoraho abwira Yeremiya ati «Manuka bwangu ujye iw’umubumbyi, ni ho nzakubwirira amagambo yanjye.» Nuko ndamanuka njya iw’umubumbyi, nsanga ariho arabumba. Iyo yagiraga ibyago agacikwa n’icyo yabumbaga, yakoraga ikindi akurikije uburyo bw’umubumbyi w’umuhanga.
Nuko Uhoraho arambwira ati «Bantu ba Israheli — uwo ni Uhoraho ubivuze — murakeka ko ntabagira nk’uko uriya mubumbyi abigenza? Bantu ba Israheli, muri mu kiganza cyanjye nk’ibumba riri mu kiganza cy’umubumbyi! Hari ubwo niyemeza kurandura, guhirika no kurimbura iki gihugu cyangwa iriya ngoma; ariko, icyo gihugu cyakwihana ubugome bwacyo nkisubiraho nkareka icyo cyago nari ngiye kugiteza. Hari n’ubwo niyemeza kubaka no gushinga iki gihugu cyangwa se iriya ngoma; ariko bakwanga kumva ijwi ryanjye, ahubwo bagakora ikibi nanga, nkisubiraho nkareka ibyiza nari niyemeje kubakorera.
Zaburi 145(146),1-2.10a, 3-4, 5-6ab
Alleluya!
Mutima wanjye, singiza Uhoraho!
Nzasingiza Uhoraho mu buzima bwanjye bwose,
ncurangire Imana yanjye igihe cyose nzaba nkiriho.
Uhoraho ni nyir’ingoma ubuziraherezo,
Ntimukiringire abantu bakomeye,
ntimukizigire mwene muntu udashobora kubakiza.
Umwuka we umara kumuvamo,
agasubira mu gitaka yaturutsemo;
kuva ubwo, imigambi yari afite ikayokana na we.
Hahirwa uwo Imana ya Yakobo ibereye umuvunyi,
maze akiringira gusa Uhoraho, Imana ye!
We Muremyi w’ijuru n’isi,
inyanja n’ibiyirimo byose,

robotstxt: allowed

filter: keep


text:
Inyigisho yo ku 5 w’icya XX Gisanzwe, A, 21 kanama 2020
Amasomo: Ezek37,1-14; Zab107(106), 2-3,4-5,6-7,8-9; Mt 22,34-40
Umutima w’isezerano rishya ni urukundo.
“Akababaro kanyuze Imana gatera kwisubiraho bigeza ku mukiro, naho akababaro gaheze mu by’isi gusa gakurura urupfu” (2kor 7,10). Abayisraheli bajyanywe bunyago i Babiloni maze bacitse intege, bakajya babwirana bati: “Twarapfuye koko; ibyacu ntibikigira igaruriro” (Ezk 37,12). Mu yandi magambo ni nk’aho bakavuze ko ya Mana yabatabaraga aho rukomeye, ya Mana yabahumurizaga ibaha abahanuzi yabatereranye. Mu ibonekerwa rimeze nk’umugani, Ezekiyeli arahabwa ubutumwa bwo kubahumuriza; ndetse n’intumbi Imana ishobora kuzisubiza ubuzima, kandi ni ko izagenzereza umuryango wayo.
Bavandimwe, akababaro gashobora kuba keza cyangwa kabi bitewe n’ingaruka zako muri twe. Ikiri ukuri ni uko kadukururira ibibi kurusha ibyiza, kuko ibyiza katuzanira navuga ko ari bibiri gusa: impuhwe n’ukwicuza, naho ibibi byo nkaba navuga ko byageza ku bintu bitandatu: ukwiheba, ubunebwe, uburakari, ishyari, kwifuza no kutihangana. Ibyo ni byo byateye umuhanga kuvuga ati: “Ujye ugendera kure agahinda kuko kivuganye benshi kandi ntacyo kamaze” (Sir30, 23). Mu by’ukuri, hari igihe umwanzi yifashisha ako gahinda kugira ngo yigarurire abeza. Umwanzi wacu ari we Sekibi agerageza gushimisha ababi mu byaha byabo, akabereka ko ikibi barimo ari cyo gitera ibyishimo n’umunezero, naho abeza akagerageza kubababaza mu bikorwa byabo byiza, akabereka ko icyo cyiza bashaka nta buryohe cyifitemo. Ku bayisraheli ikibi cyagiye kibakirigita kibereka ko kumera nk’andi mahanga ntacyo bitwaye, barenga ku isezerano bagiranye n’Uhoraho ryo kumubera umuryango na We akababera Imana (Ezk 36,28), maze bashiduka bageze mu maboko y’abanyababiloni, barabakandamiza maze bicwa n’umubabaro n’agahinda. Ese muvandimwe aho wowe ntujya utwarwa n’agahinda ukibagirwa kubura amaso ngo uyerekeze ku Mana? Erekeza umutima wawe ku Mana, wihatire gusenga maze uyibwire byose. Ibyari agahinda n’umubabaro izabihinduramo ibyishimo, wowe gusa menya ko ari Ushoborabyose. Waba wibaza amaherezo y’ejo hazaza kubera iki cyorezo cya covid-19? Shikama usenge kandi ugarukire Imana, wicuze. Uhoraho ntacyo itakora, nta kiyinanira. N’amagufa yumiranye yayasubizamo umwuka umuntu akongera akabaho: “Ngiye kubashyiramo umwuka maze mwongere mubeho. Ngiye kubateraho imitsi, mbashyireho inyama, mboroseho uruhu, mbashyiremo umwuka maze mubeho; bityo muzamenye ko ndi Uhoraho” (Ezk 37,5-6).
Nyuma y’ibyo, nk’abayisraheli na bo akababaro kabo kaje kubatera kwicuza no kurangamira Nyir’Impuhwe. Uhoraho na We abohereza umuhanuzi Ezekiyeli ngo abahumurize muri aya magambo: “Dore ibyo Nyagasani Uhoraho avuze. Ngiye gukingura imva zanyu nzabavanemo, mwebwe muryango wanjye, maze nzabagarure ku butaka bwa Israheli. Muzamenya ko ndi Uhoraho mwebwe muryango wanjye, ubwo nzaba nakinguye imva zanyu nkazibavanamo. […] bityo muzamenye ko ari njye Uhoraho wavuze kandi nkakora.” (Ezk 37, 12-14).
Uhoraho wavuze kandi akanakora yabigaragarije no mu mategeko yahaye abayisraheli ariko akubiye muri rimwe gusa; itegeko ry’urukundo. Itegeko ry’urukundo ku bayisraheli byageze n’ubwo barishyira mu isengesho bavugaga byibura gatatu ku munsi, maze bakibutswa gutinya Uhoraho, kumwubaha no kumukunda kuruta byose.
Naho ku bijyanye n’imibanire yabo n’abandi bantu batari abayahudi, bo bari bategetswe gukunda abo mu muryango wabo; naho Umwami wacu Yezu Kristu we ndunduro y’ibyahanuwe yadutegetse gukunda abantu bose, atari abo duhuje ubwoko gusa, bityo itegeko ryo gukunda Imana na mugenzi wacu biba umutima w’Isezerano Rishya. Twibuke ko mugenzi wacu ari umuntu wese uko yaba asa kose ariko by’umwihariko umuntu ukeneye impuhwe zawe- zanjye. Yohani wari wegamye ku gituza cya Yezu ku wa kane mutagatifu maze akinjira koko mu rukundo rwa Yezu (Yh13,25), byaba agahebuzo Yezu akamuha Nyina Bikira Mariya ngo amubere umubyeyi (Yh19,26), ni we utubwira ko “niba umuntu avuze ati: « Nkunda Imana», ariko akanga umuvandimwe we, aba ari umubeshyi. Koko rero umuntu udakunda umuvandimwe we abonesha amaso, ntashobora gukunda Imana atabona” (1Yh4,20). Muvandimwe kunda Imana na mugenzi wawe ibindi byose uzabibona.
Dusabe: Nyagasani Mana yacu, abagukunda bose uhora ubazigamiye ibyiza byose ijisho ridashobora kubona. Gwiza mu mitima yacu urukundo rwawe n’urwa mugenzi wacu, tugukunde muri byose, tugukunde kandi kuruta byose; maze tuzaronke ibyiza byose wadusezeranyije, bimwe birenze kure ibyo twashobora kwifuza. Tubisabye ku bwa Yezu Kristu Umwami wacu. Bikira Mariya utabara abakristu udusabire.
Padiri Silivani SEBACUMI
Paruwasi Kabuga/ Kabgayi


text:
Impinduka: Vestine na Dorcas igitaramo cyabo amataliki yahindutse
Ku Munara – indirimbo yuje amagambo y’ihumure ya Clarisse Karasira na Liza Kamikazi
Umuhanzikazi umenyerewe mu ndirimbo z’umuco Clarisse Karasira yahuje imbaraga n’umuhanzikazi Liza Kamikazi bakora indirimbo “Ku Munara” yuje amagambo y’ihumure ikangurira abantu kujya ku munara bagategereza ukugira neza k’umwami.
N’ubwo aba bahanzi bombi batamenyerewe mu ndirimbo zo kuramya no guhimbaza Imana kuri iyi nshuro bakoze mu nganzo berekana ko ntaho bahejwe.
Ateguza abafana be ko hari indirimbo ‘Ku Munara’ agiye gushyira hanze afatanyije na Liza Kamikazi, Clarisse Karasira yaboneyeho kubibutsa intego z’iyo ndirimbo, Ati: “Indirimbo igiye gukurikira ni imwe mu ndirimbo idasanzwe yaba kuri njye ndetse no kuri Liza Kamikazi twayikoranye. Ni indirimbo idufasha kureba inyuma tukareba abo turibo, n’imirimo itangaje Imana yadukoreye.”
Karasira yakomeje avuga ko ashima Imana yamuhaye impano yo kuririmba ikamurinda akaba ari muzima. “Ndashima Imana ko yampaye Impano yo kuririmba, ikanyuza mu bikomeye ngo nzabe uw’umumaro mu gihe cyanjye. Ikiruta ndashima Imana ko ndi muzima, namwe musoma ibi mukaba muri bazima, ndetse Imana ikaba izadufasha n’abacu tugasoza uyu mwaka Amahoro.”
Karasira yanaboneyeho kubaza abafana be icyo bashimira Imana, Ati: “Wowe ni iki ushimira Imana? Ese yaba yarigeze ikwiyereka ukabona ukuboko kwayo aho wari washoberewe? Ese ukora iki iyo wibutse ku neza y’umuremyi wawe. Njye na Liza twararimbye ,twizere ko tuzabafasha kuramya Imana dukesha byose.”
Clarisse Karasira asoza asaba abafana be kumusangiza ubuhamya by’ibyo Imana yabakoreye kugira ngo babe mu mwuka umwe, ngo ndetse niba hari n’icyifuzo bakimusangiza kuko Imana yumva kandi isubiza abayisabana ukwizera, batanaterwa ipfunwe no kuyivuga ku karubanda.
Indirimbo “KU MUNARA” ikubiyemo ubutumwa bwibutsa abantu ko Imana yavuze ko izabagirira neza, ko nta jambo yavuze ngo rihere. “Wavuze ko uzatugirira neza, nta jambo wavuze ngo rihere. Turi ku munara tukurangamiye, turi ku munara wawe Mana y’ukuri. Turakwiringiye turategereje ntituzava ku munara wawe mwami.”


text:
Abagore n’abakobwa 90 bagorowe barahiriye kutazasubira mu ngeso mbi
Abagore n’abakobwa 90 baturutse mu turere dutandukanye bagororerwaga mu Kigo ngororamuco cya Gitagata mu karere ka Bugesera, barahiriye kutazasubira mu ngeso z’uburaya no gukoresha ibiyobyabwenge.
Babitangaje ku wa Gatatu tariki 29 Ukuboza 2021, ubwo basozaga amasomo bari bamaze igihe cy’amezi 9 bahabwa, arimo guteka, ubudozi no gutunganya imisatsi.
Guhurizwa mu kigo ngororamuco cya Gitagata ngo byabafashije kwitekerezaho kuko bahigishirijwe byinshi birimo indangagaciro z’Umunyarwanda, bityo bituma barushaho gusobanukirwa ko bari baratandukiriye kuko ibyo barimo mbere byabatereye umwanya ndetse binabatesha agaciro mu muryango nyarwanda, ku buryo badashobora kongera kubisubiramo ukundi.
Angelique Uwiragiye wo mu Karere ka Ngoma, avuga ko yakoraga akazi k’uburaya ariko amaze kugezwa i Gitagata yahigiye byinshi birimo umwuga w’ubudozi, bituma afata umwanzuro wo Kureka izo ngeso mbi.
Ati “Nabashije kumenya ko hari indangagaciro nyinshi nari narirengagije, nk’iyo kwihesha agaciro nari narayitakaje, iyo gukunda igihugu nari narayitakaje kuko ntabwo waba ukunda igihugu ngo wicuruze, ntabwo waba ukunda igihugu ngo usenyere bagenzi bawe. Ubu aha mpavuye mfite ingamba nshya zo gukora, ngakura amaboko mu mifuka sintegereze ayo abagabo baribunzanire, kuko nasanze ibibazo byose bidakemurwa n’ubusambanyi”.
Hidayat Muganga wari warabaswe n’ibiyobyabwenge by’umwihariko urumogi, avuga ko yari yarananiye ababyeyi, akaba yicuza umwanya yataye akoresha ibiyobyabwenge kuko byatumye atarangiza amashuri ye.
Ati “Ubu rwanshizemo, ntekereza neza, mbasha kwitekerezaho ngafata umwanzuro w’umubiri wanjye, ariko iyo wabinyoye uba wumva ko nta wundi muntu wakurusha agaciro, n’umubyeyi yakubwira ikintu ukajya umusubiza nk’aho atakubyaye. Ubu imico yarahindutse na mama naramurahiriye ko ntazabisubiramo kuko byatumye nta agaciro”.
Umuyobozi Mukuru w’Ikigo cy’igihugu cy’igororamuco (NRS), Fred Mufulukye, avuga ko aho bagororerwa baba babonye iby’ibanze ariko kandi ngo mu gihe bagiye hanze nabwo biba bisaba ko bakurikiranwa bakababa hafi.
Ati “Turasaba abayobozi b’uturere mubakurikirane, buriya igororamuco ntabwo risozwa no kuvuga ngo twasoje uyu munsi, ahubwo baba babonye iby’ibanze baniyemeje guhinduka, ariko iyo bagiye mu buzima busanzwe bisaba y’uko dukomeza kubaba hafi ndetse no kubahuza n’ababafasha bakabagira inama. Turagira ngo rwose dusaba aho bazajya ko babaherekeza”.
Umunyamabanga wa Leta ushinzwe imibereho myiza muri Minisiteri y’Ubutegetsi bw’igihugu, Assumpta Ingabire, avuga ko mbere y’uko basoza amasomo yabo habanje gutegurwa imiryango yabo kugira ngo izabakire, gusa ngo hari n’icyo ubuyobozi bubateganyiriza.
Ati “Twumvikanye n’ubuyobozi bw’uturere uko buri wese mu byo yize afashwa, ni abantu bashobora kubonerwa imirimo, ni abantu bashobora guhabwa ibikoresho niba ari umudozi bakamuha imashini cyangwa bakamuha igishoro, hanyuma na we agakomeza ubuzima bwe. Ni yo mpamvu ibyo tuzabafasha byose, niba ashakiwe akazi muri hoteli najyane ikinyabupfura akore akazi uko yakize ariko afite n’imyitwarire ihamye”.
Mu basoje harimo abize ibijyanye n’ubudozi 35, ibijyanye no gutunganya imisatsi ni 33 na ho 22 bize guteka.
Kuva tariki 01 Kamena 2019, ubwo Ikigo ngororamuco cya Gitagata cyantangiraga kwakira abakobwa n’abagore, hamaze gusorezwa ibyiciro bitatu byanyuzemo abagera kuri 276 bigishijwe imyuga itandukanye.


text:
Ikibaho cya Polyurethane
Ibisobanuro birambuye
Ibiranga ibicuruzwa
Ibyiza
Structure Imiterere yoroshye, kwishyiriraho byoroshye, kuzamura neza ubuzima bwa serivisi ya panne ya ecran, kugabanya umubare wibisobanuro bya ecran, kugabanya ibiciro byumusaruro.
Can Irashobora gukoreshwa mubijyanye na metallurgie, ibikoresho byubwubatsi, amakara no kurengera ibidukikije kugirango yerekane ibikoresho bitandukanye.
Gusaba
●Ikoreshwa cyane mubyuma, ubucukuzi, amakara, ibikoresho byubwubatsi, kubungabunga amazi, kurengera ibidukikije nizindi nganda gusuzuma no gushungura (gutandukana).
● Polyurethane Flip-flow ya Panel ya Panel (Relaxion Screen Panels) ifite ubuzima burebure hamwe nubushobozi bunini bwo gutwara.Kuberako ecran ya polyurethane ubwayo ifite modulus yo hejuru cyane, imbaraga nyinshi, kwinjiza ingaruka no kwihanganira kwambara,
● Ifite imbaraga zingana.Ubushobozi bwayo bwo gutwara bwikubye inshuro zirenga 2,5 za reberi ya reberi, bityo ubuzima bwayo bukaba bwikubye inshuro 8-10 kurenza icyuma cyerekana ibyuma.
Material Ibikoresho fatizo bya polyurethane kuruhuka ya ecran ya ecran ni ibya polymer organic elastomer, ifite imitungo irwanya kwambara, guhinduka kwinshi hamwe nubushobozi bunini bwo gutwara.
Ibikoresho byo kubyaza umusaruro byavuwe byumwihariko kugirango barebe ko bitazatandukana mugihe kirekire.
● Ibikoresho bya Polyurethane Flip-flow ya Panel (Polyurethane relaxation ecran) ifite ubushobozi bwo kwerekana neza.Ubuso bwa ecran bufite imikorere yo kwisukura, nta gucomeka no gukora neza.
● Bitewe n’amazi akomeye kandi afite inguni nini ya cone ya ecran, polyurethane irashobora gukumira neza guhuza ibice bito bitose, bityo rero birakwiriye ko hasuzumwa no gutondekanya mubice bitose.
Pan Polyurethane Flip-flow ya Panel ya ecran (ecran ya polyurethane iruhura) ifite imikorere myiza kandi yoroheje, irashobora kwirindwa neza mugihe cyo kunyeganyega kwinshi no guhagarika umwobo, kugirango ubashe kunoza imikorere.


text:
30 OZ Kinini Cyinshi Cyatsi Cyatsi Cyatsi
Ibisobanuro birambuye
Ibiranga ibicuruzwa
ECO-INCUTI
Ikozwe muburyo bwiza bwo mu bwoko bwa organic organic straw fibre fibre, 100% BPA yubusa, idafite uburozi, impumuro nziza kandi yangiza ibiryo. Guhitamo neza kubagize umuryango.
UKORESHE-INCUTI
Byashizweho nuburyo bwo kubika umwanya hamwe no kuzenguruka impande zose. Byimbitse bihagije kugirango ibiryo bidatemba. Nibyiza kubinyampeke, noode, pasta, desert, salade, appetizer, imbuto, nibindi.
MICROWAVE NA DISHWASHER UMUTEKANO
Ibikombe by'ingano ibyatsi biroroshye kubisukura. Urwego rwibiryo-byogejeje, ibikoresho bya microwave, firigo itekanye, ubushyuhe bugera kuri 120 ℃.
URUMURI & DURABLE
Inzabya zacu z'ibyatsi byoroshye gufata kandi byoroshye kubyitwaramo ugereranije na ceramic nikirahure, bitavunika, bikomeye kandi nta mpungenge zo kugwa.
DETAILS Z'IBICURUZWA
Amapaki arimo isahani ya 4 x ingano (Icyatsi, Beige, Umutuku, Ubururu). Hura ibyo ukeneye bitandukanye. Diameter ni 6.7inch n'uburebure ni 3.54inch. Ubushobozi: 30 OZ.


text:
NDAMIRA – Episode 27
Yanditswe na Jean de Dieu NDAMIRA Twaririye bagenzi bacu, birarangira nyine, hanyuma amasomo arakomeza, nta mikino noneho yari ihari kwari ukwiga utiyigishije, igihe cyarageze cyo gukora...
NDAMIRA – Episode 26
Yanditswe na Jean de Dieu NDAMIRA Namanutse munsi ya ETL Gikondo na APEHOT, manuka ikiraro cyo mu Rwampala, nerekeza mu Rugunga, ariko aho kugirango nkomeze mu...
NDAMIRA – Episode 25
Yanditswe na Jean de Dieu NDAMIRA Ubwo bulletin yanditseho ko nemerewe kwimuka, mba nyifashemu ntoki zanjye, nari niteguye kwinjira mu mwaka wa 3. Mbere gato ariko...
NDAMIRA – Episode 24
Yanditswe na Jean de Dieu NDAMIRA Byageze nimugoroba, tujya ku meza, tuva ku meza tujya kuryama, ku wa mbere ukurikiyeho nibwo amasomo yatangiye. N'ubwo bwose ubwo...
NDAMIRA – Episode 23
Yanditswe na Jean de Dieu NDAMIRA Ishuli ryari rimaze kuboneka, ariko nta Minerval, nta kintu n'iki na kimwe nari mfite cyari kunjyana ku ishuli, i Nyarurama...
NDAMIRA – Episode 22
Yanditswe na Jean de Dieu NDAMIRA Ubwo barasetse, barongera baraseka bararambarara, barangije barebena mu maso barongera baraseka, barambwiye bati, ibyo biganza byawe ujye ureba aho ubihisha...
NDAMIRA – Episode 21
Yanditswe na Jean de Dieu NDAMIRA Ubwo ninjiye ku mupaka w’u Rwanda, ariko nari nabanje gufata aka jeton nibwiraga ko nimbona bikaze ndibuhite mpindukira, washoboraga...
NDAMIRA – Episode 20
Yanditswe na Jean de Dieu NDAMIRA Twageze i Goma, dusanga abasirikare b’aba Zaïrois, abasirikare b’abafaransa n’abanyamakuru badutegereje. Ubwo twahitaga turambika imbunda hasi, icyo gikorwa cyakorwaga...
NDAMIRA – Episode 19
Yanditswe na Jean de Dieu NDAMIRA Twakomeje urugendo, mu gihe kitarambiranye duhura na za unités zacu, bagenzi bacu bibajije uko tuciye mu nkotanyi birarayobera. Uko...
NDAMIRA – Episode 18
Yanditswe na Jean de Dieu NDAMIRA Ubwo twafashe umuhanda turagenda, twamanutse kuri 40 dusa nk’aberekeza mu mujyi, jye nari niziritseho imbunda yanjye ya R4, yari...


text:
Ikibazo
Umukristo atekereza iki ku muntu wiyahuye? Bibiliya ivuga iki ku muntu wiyahuye?
Igisubizo
Bibiliya ivuga abantu batandatu bazwi biyahuye: Abimeleki (Abacamanza 9:54), Sawuli (1 Samweli 31:4), Uwatwazaga Sawuli intwaro (1 Samweli 31:4-6), Ahitofeli (2 Samweli 17:23), Zimuri (1 Abami 16:18), na Yuda (Matayo 27:5). Batanu muri bo bari abantu babi, abanyabyaha (nta mateka menshi avugwa kuri uyu muntu watwazaga Sawuli intwaro, ngo acirwe urubanza ku myitwarire ye). Abantu bamwe bafata Samusoni nk'icyitegererezo cyo kwiyahura (Abacamanza 16:26-31), ariko intego ya Samusoni yari iyo kwica Abafilisitiya, ntabwo yari iyo kwiyahura. Bibiliya isanga kwiyahura ari kimwe no kwica, kandi ni byo'ni ukwiyica ubwawe. Imana ni yo yonyine imenya igihe n'urupfu umuntu azapfa.
Dukurikije ibivugwa na Bibiliya, kwiyahura sibyo bigaragaza niba umuntu afite ijuru. Iyo umuntu udakijijwe yiyahuye, nta cyo aba akoze, uretse 'kwihutisha' urugendo rwe rugana mu muriro utazima. Ibyo ari byo byose, uwo muntu wiyahuye ajya mu ihaniro uko bizagenda kwose, kubera ko yanze kwakira agakiza ahabwa na Kristo, ntabwo ajyayo kubera ko yiyahuye. Bibiliya ivuga iki se ku Mukristo wiyahuye? Bibiliya yigisha ko kuva twizeye Kristo nta kwizigama, tuzahembwa kubona ubugingo buhoraho (Yohana 3:16). Nkuko Bibiliya ibivuga, Abakristo bagomba kumenya ibirenze gukeka ko bafite ubugingo buhoraho (1 Yohana 5:13). Nta gishoboa gutandukanya Umukristo n'Urukundo rw'Imana (Abaroma 8:38-39). Niba 'nta cyaremwe' gishobora gutandukanya Umukristo n'Urukundo rw'Imana, kabone n'iyo Umukristo wiyahuye yaba ari 'ikiremwa', icyo gihe kwiyahura bishobora gutandukanya Umukristo n'Urukundo rw'Imana. Yesu yazize ibyaha byacu byose, kandi n'iyo Umukristo nyawe, mu gihe ari mu makuba y'intambara y'umwuka no mu ntege nke, yakwiyahura, ibyo bizakomeza gufatwa nk'icyaha kibabarirwa n'amaraso ya Kristo gusa.
Kwiyahura buri gihe bifatwa nk'icyaha gikomeye cyane ku Mana. Dukurikije ibivugwa na Bibiliya, kwiyahura ni ubwicanyi; kandi buri gihe bifatwa nk'ikosa. Tugomba rero kudaha agaciro kanini agakiza k'umuntu wiyita Umukristo, nyamara akarenga akiyahura. Nta mpamvu n'imwe ishobora gutsindishiriza cyane cyane Umukristo, wiyambura ubuzima bwe. Abakristo bahamagarirwa kubaho kubera Imana, kandi umwanzuro w'igihe azapfira ni uw'Imana kandi Imana yonyine. N'ubwo hadasobanura neza kwiyahura, mu 1 Abakorinto 3:15 ni umurongo mwiza ugaragaza ko Umukristo wiyahuye 'Azakizwa ubwe, ariko gusa nk'umuntu ukuwe mu muriro.'
English
Umukristo atekereza iki ku muntu wiyahuye? Bibiliya ivuga iki ku muntu wiyahuye?


text:
Abakobwa bavuye mu ingeso mbi z’uburaya, mu Mudugudu wa Radari, Akagari ka Busanza, Umurenge wa Kanombe, Akarere ka Kicukiro, uhereye muri Nyakanga-Kanama 2022, barashima Imana ko basereye uburaya, bakaba baratangiye kwigira no kwiha agaciro, biga kuboha imisatsi, guca inzara n’indi mirimo ikorerwa muri salon de Coiffure.
Dusengimana Gloriyoza, umubyeyi ufite abana 2 badahuje ba sé, ni umwe muri 20 wagize amahirwe yo kwigishwa gusuka no kuboha umusatsi, aho umwana we wa mbere afite imyaka 12 naho umuto afite emezi 5.
Ati ‘‘nagize ibyago bantera agakoko gatera Sida ariko nagize amahirwe, bantoranya mu bandi, ubu ko ndiga gusuka no kuboha umusatsi, kurera abo bana birangora, biramvuna, kugira ngo nzabashe kurera abo bana’’.
Ashimira Mama Joy hamwe n’abafatanyabikorwa b’abaterankunga kugira ngo abafashe, avuga ko abona abandi bigiye kuri iryo shuri, bameze neza, hari icyo bamaze kugeraho, hari intambwe bateye, avuga ejo hazaza agize amahirwe akabona abaterankunga ko byamufasha akazabasha kurera abana be kubaho.
Dusengimana avuga kuri ubu afite imyaka 35 ko umwana wa mbere yamubyaye afite imyaka 26, avuga ko icyamufasha ni uko abonye umuterankunga nyuma yo kwiga akazishyingira ‘‘salon de coiffure’’, agashyira mu bikorwa ibyo azaba amaze kwiga, ko byamufasha abana bakiga neza, kuko we adashobora kubafasha kwiga bihagije, kuko n’ibyo akora abikesha abandi, bitewe n’ubumuga amaranye imyaka myinshi cyane.
Ubwo bumuga avuga ko abumaranye imyaka 7, ko yarwaye igituntu cyo mu magufa cyamuteye akanyonjo mu mugongo, ababyeyi be ngo bamaze igihe batari babimenya, bitewe n’igiturage babagamo, ariko aho bamaze kubimenya baramuvuye icyo gituntu kirakira, kimusigira ubumuga. avuga ko kuri ubu agifite mama we gusa.
Mukanyandwi Florence, avuga ko yabyaye afite imyaka 19, yavuye mu cyaro agana i Kigali, ashimira Imana ko yamuhuje n’umubyeyi witwa Mama Joy amufasha kwiga, avuga ko yatangiye kwiga uhereye mu kwezi kwa Karindwi 2022, nta kintu na kimwe yarazi, kuko ngo akiva ku ishuri amaze gutwita no kubyara yahise yitera icyizere.
Kuri ubu ashimira ababyeyi babana, bamufasha kubaho kugira ngo abashe kwiga ataha mu rugo iwabo ati ‘‘nari ndangije umwaka wa 4 ngiye kujya mu mwaka wa 5 mu mashuri yisumbuye, maze kubyara nahise nta ishuri, kubera n’ubushobozi bwari bubuze mpita mbireka, ni bwo nahise nza i Kigali, ababyeyi banjye ndabafite bose, ubushobozi bwahise buhagarara, nanjye biba ngombwa ko nirwanaho n’uwo nabyaye, mpita musigira ababyeyi banjye, njya gushaka akazi i Kigali, ubu ndi mu ishuri ko ndiga ibijyanye na Salon de Coiffure’’.
Ati ‘‘mpereye aho twatangiriye kugeza aho tugeze, mfite icyizere, ko tuzarangiza neza, nkabona akazi nk’abandi’’, avuga ko yize ibijyanye no gusuka, kudefiriza, gutunganya inzara, kogosha, ko ibijyanye n’ibyo byose ko nta kibazo afite.
Ati ‘‘nteganya gukora nshyizeho umwete, umwana wanjye akazabaho neza’’, kuko umwana we ateganya ko agomba kuzamurihira ishuri, akiga neza, akamuha amata, akamuha buri kimwe cyose, kandi n’ubushobozi azaba afite akabusangiza n’abagenzi be batabashije kubigeraho.
Nyirakinyana Chantal Umuyobozi wa ‘‘Organisation Kura’’, umwe mu bagiriwe amahirwe yo gufasha abana b’abakobwa babyariwe iwabo, avuga abo bakobwa babigisha indangagaciro nk’Abanyarwandakazi.
Ati ‘‘tubigisha kubaho, tubigisha kirazira, ikibi cyose gishobora kubashora mu ingeso mbi, cyane cyane, tubigisha kurwanya uburaya mu bakobwa, kugira ngo babireke, kuko nta nyungu yabyo, tubigisha ijambo ry’Imana, tubigisha gukora bakoresheje amaboko yabo, ni we mutwaro mbafitiye ni wo muhamagaro Imana yampamagariye nk’umudamu’’.
Nyirakinyana Chantal avuga ko bigisha abo bakobwa Ijambo ry’Imana, gukora bakigirira icyizere, kugira ngo ubuzima bwabo burusheho kugira agaciro, biga ibijyanye na Salon, gusuka dede, guca inzara, avuga bateganya kuzasoza mu kwezi kwa mbere 2023, kuko batangiye mu kwezi kwa karindwi 2022.
Icyo babateganyiriza nyuma yo kwiga ni uko bagomba kuzabashishikariza gukorera mu itsinda, ubwabo bagatangira kwizigamira, ibyo ngo abihera ko bagenzi babo bashoje amasomo, batangiye kwizigamira, buri cyumweru bahura bakizigamira, ati ‘‘nabonye birimo imbaraga, birushaho kubakomeza, bigirira icyizere cy’ejo hazaza’’.
Kuri ubu, abari mu ishuri ni 20, abamaze kurangiza muri iryo shuri bagera ku 170, bitewe n’ingaruka za Covid-19 babaye nk’abatatana ariko nyuma baje kwisuganya, abari hamwe, baricaye bishakamo ibisubizo bituma baguma kuba hamwe, bishyira mu itsinda atandukanye kugira ngo babashe kwizigamira ngo biteze imbere.
Nyirakinyana Chantal Umuyobozi wa ‘‘Organisation Kura’’, avuga ko atavuga ko nta bamufasha cyangwa ko bamufasha, kuko iki ni gikorwa cy’ubugiraneza, buri wese iyo akigezemo yumva yafasha umwarimu, bafatanya mu bushobozi bukeya bwo kwegeranya abo bakobwa, yizera adashidikanya ko bizagera ku musaruro.
Inzozi ze ngo ni uko yazenguruka mu turere twose tw’u Rwanda, babagezaho Ubutumwa bwiza ku bakobwa b’Abanyarwandakazi, bifuza gutera imbere, no kwigirira icyizere mu buzima bwa buri munsi.
Prof. Bayisenge Jeannette, Minisitiri w’Uburinganire n’Iterambere ry’Umuryango, yabwiye itangazamakuru ko umwaka ushize wa 2021 wasize abana ibihumbi 23 batewe inda imburagihe, hashingiwe ku babyariye kwa muganga.
Ati “Mu 2019 twari dufite abana barenga ibihumbi 23, mu 2020 imibare yaragabanutse igera ku bihumbi 19 ariko nabonye twongeye kuzamuka, ubu muri 2021 dufite ibihumbi 23. Ni imibare ingana hafi n’abaturage batuye Umurenge”.
Yavuze ko biteye isoni kubona abana bangana n’abaturage batuye Umurenge bavuka buri mwaka nyamara abo bana bababyara bakagombye kuba bari mu ishuri.
Intara y’Iburasirazuba ni yo iyoboye izindi mu kugira umubare munini, kuko yihariye abangavu benshi batewe inda, mu bihumbi 23 babyaye imburagihe umwaka ushize wa 2021 harimo 9 188 bo muri iyi Ntara barimo 128 babyaye bari munsi y’imyaka 15. Hari kandi abagera ku 2043 babyaye bari munsi y’imyaka 17.
Uturere dutatu tuza imbere mu kugira abana benshi batewe inda imburagihe mu mwaka wa 2021 ni Nyagatare iri ku isonga, aho ifite 1 799, Gatsibo ifite 1 574 na Kirehe ifite abana 1 365.
Minisitiri Bayisenge yasabye abayobozi kongera imbaraga mu guhana abasambanya abana, kuko biri mu bituma imibare igabanuka.
Basanda Ns Oswald


text:
Ni muri urwo rwego ishami rya Polisi y’u Rwanda rishinzwe ubutabazi no kurwanya inkongi z’umuriro, kuri uyu wa Kabiri ryahuguye abakozi bo mu ngeri zose bakora mu bitaro bya BAHO International Hospital, basobanurirwa inkomoko z’inkongi z’umuriro banigishwa uko bazimya umuriro ukiri muke n’ibyo bakwifashisha.
Aya mahugurwa yibanze mu kwigisha gukoresha ibikoresho byifashishwa mu kuzimya inkongi y’umuriro dore ko benshi batari bazi uko bikoreshwa ndetse n’igihe bikoresherezwa kuko batari barabiherewe amahugurwa bose.
Abahuguwe bigishijwe uko bazimya umuriro ukiri muke mu gihe bategereje ubutabazi bw’ishami rya Polisi ribishinzwe aho guhunga kandi hari amahirwe yo kuba uwo muriro wazima utaraba inkongi ngo wangize byinshi nkuko byavuzwe na IP Boniface Runyange watangaga amahugurwa.
Yagize ati “Umuriro ugira ibyiciro bitandukanye. Ushobora kuzimisha kizimyamoto nto izi bamanika mu nzu. Aho kugira ngo wiruke mu gihe umuriro ukiri muto, wagira icyo ukora umuriro utaraba mwinshi kuko uko hashira umwanya munini nta gikorwa niko umuriro uba mwinshi bikagorana no kuwuzimya.”
Yakomeje avuga ko “Iyo wabaye mwinshi abafite ibikoresho byisumbuye kuri kizimyamoto niho bazira, ariko ntuzategereze ko abafite ibikoresho byisumbuye baza ahubwo uzawufatirane bigishoboka ko wazimishwa n’akantu gato nk’ako. Uko utindije umuriro niko ugenda usaba byinshi.”
Mu bitaro bya BAHO International Hospital abakozi bari bafite ubumenyi ku bwo kwirinda no kurwanya inkongi z’umuriro bari bake nkuko byavuzwe n’Umuyobozi mukuru, Rukundo Lhin Pierre.
Ati “Twari dufite icyuho kinini kuko ibitaro byacu byatangiye muri Gicurasi ariko dukora amahugurwa y’ibanze n’abantu badafite ubumenyi buhagije, icyo gihe abakozi bari bake rero twamaze kuba benshi dusaba ko twakora amahugurwa yaguye kandi tubifashijwemo n’impuguke aribwo twakoranye na Polisi kugira ngo iduhugurire abakozi bose b’ibitaro”
Ubu abakozi bose bo muri BAHO International Hospital bahuguwe mu ngeri zose zitandukanye, bikiyongera ku mahugurwa y’ibanze yari yarahawe na bamwe muri bo.
Umuyobozi w’ibitaro yakomeje ati “Mbere hahuguwe abakozi bake barimo abaganga, abaforomo n’abayobozi ariko uyu munsi abakora muri serivise zitandukanye z’ubuzima ndetse n’abasekirite abakora amasuku, abakora mu gikoni bose bahuguwe. Ubu twizeye ko nta mukozi n’umwe udahaguwe ku bijyanye n’inkongi y’umuriro dore ko ibitaro byacu dufite n’ibikoresho bihagije byo gukumira inkongi ubu bose baka bafite ubushobozi bwo kuba babikoresha”.
Rukundo yijeje abagana ibi bitaro ko umutekano wabo usesuye mu kwirinda inkongi y’umuriro hashingiwe ku bumenyi abakozi bahawe ndetse n’ibikoresho bihagije bihari.
Muri aya mahugurwa bahawe n’imirongo bakwifashisha batabaza mu gihe habayeho ikibazo k’inkongi z’umuriro kugira ngo bahabwe ubutabazi umuriro utarakwirakwira.
Ubu butabazi butangwa n’Ishami rya Polisi y’u Rwanda rishinzwe ubutabazi no kurwanya inkongi z’umuriro.
Amafoto: Shumbusho Djasiri


text:
Kubyimba inda umaze kurya, bitandukanye no kurya ugahaga kandi ntaho bihuriye no kuba wariye byinshi nubwo nayo ari imwe mu mpamvu zishobora kubitera.Kubyimba inda bishobora kuba biherekejwe no gutura umubi cyangwa se rimwe na rimwe ukazana ubwangati. Ihobora no gutera gucibwamo,kuruka se, ndetse bitera kubangamirwa kuko n’imyenda ntiba igukwira neza.
Ni iki gitera gutumba?
Impamvu zitera gutumba inda nyuma yo kurya ni nyinshi kandi zinyuranye, akenshi usanga abantu bose bagize ikibazo cyo gutumba inda bidaterwa n’impamvu zimwe. Niyo mpamvu ushobora no kunywa igikombe kimwe cy’amazi ugatumba, undi akazira umushyushyo n’ibindi.
Ibibazo byo mu igogorwa
Abantu benshi bagira ibibazo cyangwa uburwayi mu rwungano ngogozi, nka IBS (Irritable Bowel Syndrome), ibisebe mu mara, bagerwaho n’ikibazo cyo gutumba nyuma yo kurya. Ubushakashatsi bwagaragaje yuko mu barwayi ba IBS hagati ya 23% na 96% bagira ikibazo cyo gutumba, naho 56% ku basanzwe barwaye kwituma impatwe na bo bagatumba.
Kudasohora amazi mu mubiri
Rimwe na rimwe hari igihe umubiri unanirwa gusohora amazi adakenewe nuko akireka hafi y’inda ahegereye mu kiziba cy’inda. Akenshi bikunze guturuka ku mikorere mibi y’umwijima cyangwa uburwayi bwa kanseri.
Gutakaza amazi mu mubiri
Bishobora kugutera kwibaza byinshi; nyamara uzagenzure akenshi nyuma yo kunywa inzoga nyinshi ukagira hangover cyangwa kurya ibiryo bifite umunyu mwinshi,
(ibi byose bituma umubiri usohora amazi), usanga inda yabyimbye.
Umubiri iyo uri guhangana nuko kubura amazi, uhita noneho uzigama menshi ngo bitazongera kuwubaho, ndetse uzasanga ko bikurikirwa no kwituma impatwe.
Kwituma impatwe
Iyo wituma impatwe, usanga akenshi ibyo wituma bitinda kuva mu mara, nuko ingaruka ikaba kubyimba inda ndetse ukajya wumva n’ibyuka bigonga mu nda, ari byo bamwe bavuga ngo ni inzoka, (nyamara akantu kabonwa na microscope ntabwo kavuga ngo ukumve). Kwituma impatwe akenshi biterwa no kutanywa amazi, kutarya ibirimo fibre, n’izindi mpamvu zinyuranye.
Ubwivumbure bw’umubiri ku byo wariye
Iyi niyo ikunze kuboneka kuri benshi aho usanga hari ibyo kurya bibatera gutumba. Akenshi uzasanga ari ibyo kurya birimo lactose (nk’amata y’ikivuguto), kimwe n’ibiryo birimo gluten nk’imigati, ibikomoka ku ngano, chapati, n’ibindi. By’umwihariko iyo ibi byo kurya ubiriye byongeye gushyushywa, nk’umuceri, ingano n’ibizivaho nka macaroni kimwe n’ibyo kurya byose birimo amidon (ibirayi, ibijumba ibinyamafufu muri rusange) naho bishobora kugutera gutumba.
Kwinjirwa na mikorobi
Iyo umubiri winjiwemo na mikorobi usanga bigendana no kubyimbirwa bitewe nuko insoro zera, ari bo basirikare b’umubiri baba babaye benshi ahari ikibazo. Akenshi usanga birundira mu kiziba cy’inda, mu myanya y’igogorwa n’isohora inkari (uruhago by’umwihariko). Iyo ari iyi mpamvu, usanga binazana n’umuriro, kuribwa no gushishira ahari ikibazo.
Kwifunga kw’amara
Rimwe na rimwe bitewe n’impamvu zinyuranye nk’ikibyimba cyangwa kanseri y’amara usanga amara yifunga noneho ibigeze aho yifungiye ntibyongere kuharenga. Ibyo bitera kubyimba kandi bikajyana no kuribwa bidasanzwe ndetse kwituma bikaba ikibazo.
Impinduka mu misemburo
Akenshi ku bagore, usanga mu gihe cyegera kujya mu mihango umubiri wabo uzigama amazi menshi cyane bityo bigatera inda kubyimba. Ibi rero biterwa nuko igipimo cya estrogen kiba cyazamutse nuko umura ugasa n’uwongera ubunini, ariko,iyo agiye mu mihango bigenda bigabanyuka nubwo kuri bamwe bitinda.
Ni gute nahangana n’iki kibazo cyo gutumba?
Urubuga Umutihealth.com dukesha iyi nkuru batangaza ko nkuko iki kibazo gituruka mu mirire, no kugicyemura ngo bikorerwa mu mirire.
Hari ibyo kurya byongera ibyago byo gutumba hakabaho n’ibivura uburwayi bwo gutumba.
Bimwe mu byo kurya bivura gutumba
Probiotics: izi zitwa bagiteri nziza, nizo zifasha igogorwa kugenda neza. Ikindi kandi zizwiho kwica bagiteri mbi. Ahantu h’ingenzi tuzisanga ni muri yawurute gusa ukagenzura niba nta kindi kidasanzwe cyongewemo.
Amata y’inshyushyu: ariko nayo akaba atanyujijwe mu nganda. Iyo amata anyujijwe mu ruganda, kugirango azabikike igihe kinini bayakorera ikizwi nka pasteurization. Ibi byangiza enzymes ziba zikenewe mu igogorwa.
Kurya imbuto n’imboga zirimo amazi: hari imbuto zizwiho kuba zirimo amazi menshi ndetse burya ziba zinibitseho imyunyungugu inyuranye, hari n’imboga zizwiho kuba zimeze gutyo nubwo akenshi na zo tuzibara mu mbuto nka; concombre, watermelon, amacunga, seleri, inkeri.
Ibyayi n’ibirungo: bimwe mu bifasha igogorwa kugenda neza twavuga; tangawizi, teyi (rosemary), green tea bizwiho gutuma igogorwa rigenda neza ndetse umubiri ugasohora amazi adakenewe.
Ubwo rero umenye ibyo kurya byagufasha guhangana no kubyimba inda, ni byiza no kumenya ibyo kurya byongera ibyago byo gutumba inda, ukabasha guhangana n’iki kibazo, ari na ko ucyirinda.
Ibyo kurya byongera ibyago byo gutumba
•Isukari n’utwo kurya turyohereye, kuko iyo bigeze mu nzira y’igogorwa biroroha kuba byahatinda bikaba indiri ya za mikorobe zitwa candida, bigatera kubyimbirwa.
•Amata y’ikivuguto kimwe n’andi yose yanyuze mu nganda ngo abikike, na za fromage.
•Ibinyampeke byanyuze mu nganda nk’ifu ya kawunga, ifarini n’ibibikomokaho kuko bibamo gluten ishobora kubangamira bamwe.
•Zimwe mu mboga zigoye kugogorwa cyane cyane izo mu bwoko bw’amashu nka broccoli, chou-fleur, amashu asanzwe, ndetse na tungurusumu kuko birimo soufre.
•Ibishyimbo kimwe n’ibindi byo kurya bitera imisuzi
•Ibyo kunywa birimo gaz, zaba inzoga cyangwa soda
•Guhekenya shikarete
•Imbuto zimwe nka avoka, pome, na zo zishobora kubitera
•Amasukari y’abarwayi ba diyabete nka aspartame, mannitol, sorbitol, na xylitol
Ibindi wakora
Mu gihe guhindura imirire ntacyo biri gutanga, ni byiza ko wagerageza ibikurikira;
Gana muganga.
Mu mpamvu zitera gutumba harimo n’uburwayi bukenera kuvuzwa imiti yo kwa muganga kimwe no kubagwa mu bihe bibaye ngombwa.
Gerageza Siporo
Siporo zimwe na zimwe zituma umubiri wawe urushaho gukora neza ndetse ugasohora ibidakenewe. Gusa wirinde siporo ikunaniza, ahubwo uyikorere kugirango umubiri wawe ukore neza. Niyo wakora iminota 30 ariko ntibure.
Nywa amazi ahagije
Kugirango fibre zibashe gukora neza akazi kazo, ni byiza kunywa amazi ahagije. Ushobora guhera ku dukombe 6 ku munsi duto, ukagenda wongera kugeza ku gipimo gikwiye ugereranyije nuko ungana. Gusa ibyo kunywa birimo gaz ukabyirinda. Ahubwo ushobora kwinywera icyayi kirimo bya birungo twavuze.
Ikuremo stress
Akenshi iyo umuntu afite intimba, arakaye, ananiwe, n’igogorwa rigenda nabi. Hari igihuza ubwonko bwawe n’urwungano ngogozi kizwi nka vagus nerve (nerf vague), iyo rero mu bwonko harimo ikibazo, bigira ingaruka no ku mikorere y’urwungano ngogozi. Ibi rero bikosorwa no gukora ikintu kiruhura ubwonko ndetse no gukora ikintu ukunda cyane; birangira stress igiye.
source: www.rwandamagazine.com
[email protected]


text:
Uwanyirigira Claudia, Umukobwa w’Uwamenyekanye nka Kaberuka wakoze Gapapu y’Amateka mu Rwanda, akayitera inshuti ye magara, agiye kurongorwa nyuma y’uko yiyambuye ivara ry’Ububikira agahitamo inzira yo kubaka Umuryango.
Uwanyirigira Claudia, ni umukobwa wa Biraro Athanase na Uwiherewenimana Martha akaba yarasezeranye imbere y’Amategeko n’Umusore yihebeye witwa Uwonisunga Maurice, akaba umuhungu w’uwitwa Birekeraho Cartone.
Aba bombi basezeranye imbere y’Amategeko, kuri uyu wa 21 Mutarama 2022, ubukwe bwabo bukaba buteganyijwe kuzaba tariki 05 Gashyantare 2022.
Imihango yo gusaba no gukwa iteganyijwe kuzabera i Musanze ku isaha ya saa tatu za mugitondo, ni mugihe gusezerana imbere y’Imana bizaba saa munani z’amanywa kuri Paruwase Cathedrale ya Ruhengeri.
Inkuru y’urukundo rwa Uwanyirigira Claudia, wari Umubikira akaza kubivamo, muri 2016 akurikiye Umusore bikarangira agiye kwiga hanze y’Igihugu akaba ataragaruka, birangiye arongowe n’undi musore biyemeje kuzana akaramata.
Incamake ku nkuru ya Kaberuka watwaye umugore inshuti ya magara
Hari mu myaka yo mu 1980 habura iminsi itatu gusa ngo hizihizwe umunsi w’abakundanye uzwi nka Saint Valentin, nibwo umusore wari ugeze mu gihe cyo gushaka yagiye gusura umukobwa bakundanaga witwa Marita aherekezwa n’inshuti ye yitwaga Kaberuka ngo “imurambagirize”.
Bageze iwabo w’umukobwa basanze umukobwa abategerereje ku irembo arabakira bajya mu nzu, baraganira ariko Marita ntiyari agisekera umukunzi we, ahubwo umutima we wari watashye mu wa Kaberuka.
Ntibyatinze kuko byaje kurangira urukundo ruganje ndetse aza kumva ko Kaberuka yamuciye inyuma akamutwara Marita, yicwa n’agahinda amarira arisuka kuko yari abuze uwo yakunze amutwawe n’uwo yitaga inshuti ye magara, ati Uwo mwana nagende yaranshavuje.
Iyi ni nkuru mpamo ikubiye mu ndirimbo ya Orchestre Impala yitwa “Kaberuka” byanatumye iyi tariki [11 Gashyantare] benshi bayitiriye umunsi wa Kaberuka cyangwa “Gapapu Day” aho hibukwa ibyo Kaberuka yakoreye inshuti ye.


text:
Banyarwanda, Banyarwandakazi na mwe Nshuti z’u Rwanda,
Ndifuza kubashimira mwese mwitabiriye iriya “Rwandaful Weekend” nziza, yabereye mu Mujyi wa Chicago. Kuba mwaraje mu bwinshi no mu bwiza bw’imitima yanyu, byagaragaje nta shiti ko Abanyarwanda biteguye kuba imbarutso z’impinduka zikomeje kutuganisha ku majyambere y’Igihugu cyacu.
Nashimishijwe n’amagambo yanyu yatanze icyizere n’imbaraga, kandi no kuba mwarifatanyije na twe mu biganiro twagiranye, kimwe n’uko mwerekanye ko mushishikajwe no gushimangira imbaraga zitugeza kubyo tugenda twunguka. Sinshidikanya ko mu gaciro twiha no mu bumwe bwacu, Abanyarwanda dukomeza kwerekana ishema ry’igihugu cyacu mu mpande zose z’Amerika y’Amajyaruguru, no hanze yaho.
Nkaba ngira ngo mbashimire kuba mwarafashe iya mbere mu rugendo u Rwanda rwiyemeje. Mu Rwanda rw’ubu, hari ibintu tutakwemera ko byangirika: uburyo twihutisha intambwe itujyana imbere, hamwe n’impinduka itazasubirwaho mu mitekerereze. Ikizava muri ibi kigomba kudufasha kugera aho dukoresha ubushobozi bwose dufite, agaciro kacu kakuzura.
Mwebwe Rubyiruko cyane cyane, mwahagarariwe mu bwinshi no mu murava, ndemeza ko intego yanyu n’imikorere myiza bibaranga bizakomeza kuganisha u Rwanda mu nzira irwubaka, rukaba igihugu tuzi ko Abanyarwanda bakwiriye. Ubushake bwanyu buduha ishema no kwemera ko ejo hazaza hatazahungabana, kandi ko hazaba heza.
Mwarakoze mwese abatanze ibiganiro, abamuritse ibikorerwa mu Rwanda, abahanzi, abashyize umurava mu gutegura “Rwanda day 2011”, hamwe n’abitanze mukabafasha.
Sinasoza kandi ntashimiye Inshuti z’u Rwanda mwaserukiye kwifatanya na twe, mukongera akamaro ka kiriya gikorwa.
Dukomeze twiheshe agaciro.
Paul Kagame
Perezida wa Repubulika y’u Rwanda


text:
Igishushanyo kidasanzwe Amazi adakoreshwa kabiri Ikirahure Aluminiyumu Yambaye Igiti Idirishya Idirishya
Ibikoresho bya tekiniki
Ibara
Ikirahure
Ibikoresho
• Imiterere ya idirishya ryerekana imiterere
• Guhumeka, kurwanya imibu, kurwanya ubujura
• Ikirahure cyo mu rwego rwo hejuru
• Ingufu zizigama hasi kugeza U agaciro 0,79 W / m2.k.
• Kurwanya Amazi no Kubungabunga bike
• Ibikoresho bitandukanye bya ecran
• Kongera ingufu kugirango urwego rwisumbuyeho
• Sisitemu yo gufunga ibyuma byinshi byo gufunga ikirere no kwiba
• Nylon, mesh irahari
• Flat kandi yoroshye
• Igisubizo cyo guhangana ninkubi y'umuyaga
• Kugorora no kurenza urugero birahari
• Igishushanyo cyihariye kirahari
• Amahitamo ya aluminiyumu yerekana: Amashanyarazi, gushushanya PVDF, Anodizing, Electrophoresis
• Ibara risanzwe risiga irangi: Ijoro ryijimye Icyatsi, Inyenyeri Yumukara, Matte Umukara, Ore Icyatsi, Ikirunga cyikirunga, Icyatsi cya Paris Icyatsi, Icyatsi cya silver cya Berlin, Icyatsi cya Morandi, Icyatsi cya Roman Icyatsi, cyera cyera
• Ubwoko bwibiti: Cherry, Douglas Fir, Mahogany, Vertical Grain Douglas Fir, Oak White, Pine, Cedar Red Red, Western Walnut, Maple, Spruce, Larch, nibindi.
• Ibara ryibiti: BXMS2001, BXMS2002, BXMS2003, BXMS2004, BXMS2005, BXMS2006, XMS2006, XMS2002, XMS2003, XMS2004, XMS2001, XMS2005, nibindi.
• Ibara ryamamaye: ibiti, umutuku wumuringa, dune, nibindi.
• Hitamo amabara yatunganijwe muruganda kugirango utange vuba, cyangwa amabara yihariye kugirango uhuze neza umushinga wawe.
• Ikirahuri kimwe (5mm, 6mm, 8mm, 10mm….)
• Ikirahure cyanduye (5mm + 0,76pvb + 5mm)
• Ikirahure cyikubye kabiri (5mm + 12air + 5mm)
• Ikirahure gikarishye kirahure (5mm + 12air + 0,76pvb + 5mm)
• Ikirahure cyikubye inshuro eshatu (5mm + 12air + 5mm + 12air + 5mm)
• Ubunini bw'ikirahuri kimwe: 5-20mm
• Ubwoko bw'ikirahure: ikirahure gikarishye, ikirahuri cyometseho, ikirahuri gikingira, ikirahuri gike-e, ikirahure gikonje, ikirahuri cyanditseho silikisi
• Ikirahuri kidasanzwe: ikirahure kitagira umuriro, ikirahure kitagira amasasu
Ingano yihariye irahari
• Ibyuma bya Hoppe byo mu kidage
• Ibyuma bya SIEGENIA byo mu Budage
• Ibyuma bya ROTO byo mu Budage
• Ibyuma bya GEZE byo mu Budage
• Ubushinwa bwa mbere ibikoresho bya SMOO
• Ubushinwa buza ku bikoresho bya KINLONG
• Ikiranga wenyine-NORTH TECH
Ibicuruzwa birambuye
Ibicuruzwa
Amajyaruguru ya Tech Aluminium Yambaye Igiti Awning Windows ni ubwoko bwa Windows bugaragaza ikirahuri gifatanye hejuru yikadiri.Iremera uburyo bwa awning style windows ihindagurika hanze.Amajyaruguru ya Tech awning windows irashobora gukoreshwa wenyine cyangwa nkiyongera kumashusho cyangwa Windows casement.Buri idirishya rya awning ryakozwe na Tech ya ruguru irashimishije muburyo bwiza, nibikorwa byiza, kandi nibicuruzwa byujuje ubuziranenge.
Ikintu gikomeye kandi kijyanye na aluminiyumu yambaye ibiti bya awning windows ni uko iranyerera kandi igafunga iyo uhinduye imwe hanyuma ugakora gusa Windows ifite.Iyo umukiriya ageze ku cyicaro cyacu agasaba idirishya ryogukorerwa, dutanga buri mukiriya nkuriya kugirango dushyire amadirishya ya awning haba hejuru cyangwa munsi ya Windows iriho.Turabisaba buriwese ushishikajwe no gukinisha Windows kuva idirishya rya awning ryashyizwe hejuru cyangwa munsi yidirishya ryose ryongeramo igishushanyo mbonera kandi gitanga urumuri rwinshi.
Aluminiyumu Yambaye Igiti cya awning windows ihuza ubuziranenge, kuramba no kugaragara neza kugirango uzamure urugo rwawe nagaciro.Hanze, uzishimira imirimo iremereye ya aluminiyumu yambaye, itanga uburinzi burenze kubintu.Imbere, ubushyuhe nubwiza nyaburanga bwibiti nyabyo nibutsa ko wahisemo ibyiza.Hamwe nimikorere myiza ya sisitemu yacu ihishe hinge sisitemu kandi igaragara neza ya sisitemu yo gufunga ingingo nyinshi, uzashima uburyo byoroshye kuzana hanze hamwe na Windows yacu ya awning.
Twebwe i Beijing Amajyaruguru Tech dukunze gutanga Windows gakondo na none.Ibi bivuze ko dutanga Windows gakondo na kijyambere Awning Windows.Windows gakondo yacu ya awning iza muburyo budasanzwe, ishusho ya grille, amabara yo hanze.Gakondo yacu ya Awning Windows nayo igaragaramo ingufu zidasanzwe.Kurundi ruhande, Windows yacu ya none ya Awning igaragaramo ibyuma bya minimalist kandi bigezweho.Kimwe na Windows yacu gakondo ya Awning, Windows yacu yo muri iki gihe yerekana imbaraga zidasanzwe.


text:
Ibicuruzwa byacu byemera OEM / ODM.Gushyigikira ibicuruzwa byihariye.
Ibicuruzwa byacu byemejwe na CE ISO, byishimira patenti yigihugu kandi byanditseho ikirango cyacyo
Dutanga ibicuruzwa byinshi bishyushye & bikonje bivura umubiri Niba ushaka kumenya byinshi, nyamuneka twandikire.
Tanga premium nibindi bicuruzwa bihendutse na serivisi kubantu.
Intambwe
Yashinzwe mu mwaka wa 2012, Ubuvuzi bwa Cryo-Push ni umwe mu bayobozi bambere kandi babigize umwuga mu barwayi & gukira imvune za siporo no gusubiza mu buzima busanzwe mu Bushinwa.
Twiyemeje cyane inshingano zacu za "Kwita kuri buri wese", twiyemeje guhanga udushya mubijyanye no gusubiza mu buzima busanzwe, no gutanga ibicuruzwa na serivisi bihendutse kandi bihendutse kubantu.
Guhanga udushya
Serivisi Yambere


text:
Inyigisho yo ku wa gatandatu w’icyumweru cya 4 cy’Igisibo, 12 Werurwe 2016
Amasomo: Yeremiya 11, 18-20; Zaburi 7,2-3.9bc-10.11-12; Yh 7,40-53
Bavandimwe Kristu Yezu naganze iteka!
Abahanga mu kwitegereza bamaze kureba ibintu bagasubira ibindi barateruye bati: “ Koko Nyirandakuzi ntimutahana ubukwe” cyangwa ngo “Nta muhanuzi iwabo”. Iyi migani yombi irarushaho kudufasha kuzirikana neza Ivanjiri tumaze gutega amatwi kandi idufashe kwisuzuma ngo turebe aho duhagaze mu butumwa buri wese ashinzwe mu Muryango w’Abana b’Imana ari wo Kiriziya.
Byakunze kugaragara ko iyo umuntu akuzi neza, akamenya amavuko yawe, amabyiruka akaba atagushidikanyaho, kenshi ishusho yawe yiremyemo, biramugora kugira ngo ayihindure, kabone n’ iyo haboneka abavuguruza cyangwa abagaragaza indi sura. Igikunze kubanguka ni ukugira ati: “ Keretse niba uwo muvuga ari undi, naho niba uwo muvuga ari uwo niyiziye, muragokera ubusa”; erega maye impaka zikaba iza ngo turwane. Nyamara ni ukwibeshya cyane kuko umuntu ni muremure, asumba uko tumubona, twamubonye cyangwa se tumwiyumvisha, ari yo mpamvu iyo akoze ibinyuranye n’ibyo tumuziho, dutangara cyangwa se ibivugwa ntibigire isomo bidusigira.
Ibi ni byo byashyitse kuri Yezu w’i Nazereti, Umwana w’IMANA wigize umuntu ngo aducungure ingoyi z’urupfu n’icyaha. Ni uko ubwo yigishaga, bamwe mu bari barumvise bamuvuga bati: “Ni ukuri uyu ni we Muhanuzi twari dutegereje”, abandi bati: “Ni Kristu” ari byo kuvuga Umukiza. Ariko hari n’abandi Bari aho bamuteze amatwi bigize ba Nyiranzibyose, batangira kwigiza nkana aho kumva ubutumwa abaha batangira kwiga inkomoko ye, bagashima inyigisho ze ariko bati…Oya se kandi Kristu ntabwo yava mu Galileya, ahubwo uko byahanuwe kandi bakabisoma mu Byanditswe Bitagatifu, agomba guturuka ku musozi wa Betelehemu aho Umwami Dawudi avuka. Ntibigeze bakurikirana ngo bamenye ko Yezu yavukiye Betelehemu, ibyo kwigira nyirandabizi byabahumye amaso bishyiramo ko yavukiye i Nazareti kuko ari ho yakuriye. Ariko babivuze ukuri ngo ntawumva nabi nk’udashaka kumva, kubera imitwe ifite ibitekerezo byo kumva ibintu byose babizi, inyigisho ya Yezu irabakora ahantu ariko kuko badashaka kumva, bakigumira mu bitekerezo byabo by’umwijima, bityo bakaba aka wa mugani twavuze hejuru ko Nyirandakuzi mudatahana ubukwe, ari byo kuvuga uko yakwishyizemo ahora akubona muri iyo shusho cyangwa se ngo ubwo uwigisha amuzi ibyo avuga nta reme bishobora kugira ngo keretse uvuye i Kantarange ngo uwo ni we wibitseho ukuri n’urumuri. Kubera ko uwo mutego ufata abantu benshi, ni ngombwa kwemera ko ibyo tuzi ari bigase kandi tukigiramo ubushishozi, kuko ukuri si umwihariko wa bamwe. Ukuri guhora ari ukuri uwagutangaza wese.
Koko burya rero, babivuze neza ko ushaka gucengera amabanga y’Imana abanza kwiga guca bugufi. Ibyo biruzuzwa n’ uko Abatware b’Abaherezabitambo n’Abafarizayi bohereje abagaragu babo ngo bagende bafate Yezu kandi baze bamuzanye. Nyamara bageze aho yigishirizaga, bamuteze yombi basanga babera batarigeze bumva umuntu uvuga nka Yezu. Inyigisho yatangaga yarabacengeye, irabanyura bahitamo kugaruka bakabwira ababatumye ukuri biboneye kandi biyumviye bitari amabwire:“Nta muntu twigeze twumva avuga nk’uyu muntu”. Aba bagaragu babaye Intwari cyane, nyuma yo kumva Yezu, inyigisho ye ikabakora ku mutima bafashe icyemezo cya kigabo, biyemeza gusuzugura amabwiriza n’amategeko bari bahawe n’ababakuriye basanga nta mpamvu n’ imwe yo gufata Yezu no kumubuza kwibwirira abantu ibyari byanyuze umutima wabo.
Mu kunangira umutima no gutsimbarara ku bitekerezo byabo, Abafarizayi n’abo batware bandi, bigiramo ubwikuze n’ubwirasi ngo abemera Yezu bose ni injiji. Bigaragazwa n’amagambo Abafarizayi babwira abagaragu bati : “Hari n’umwe mu bategesti cyangwa se mu Bafarizayi wamwemeye? Si rubanda ruriya rutazi amategeko? Ni ibivume”. Nyamara ntabapfira gushira muri bo uwitwa Nikodemu arabakosora ntawe ahutaje abibutsa ko Amategeko yabo ateganya kumva umuntu mbere yo kumucira urubanza. Abivuga muri aya magambo ati : “Harya amategeko yacu apfa gucira umuntu urubanza, batabanje kumwumva ngo bamenye icyo yakoze? Erega maye n’ ubwo bashatse gucisha bugufi Nikodemu bamwereka ko nta Muhanuzi ukomoka mu Galileya, ingingo yabibukije yabazibye akanwa buri wese yihutira gusubira iwe. Ni uko abibwiraga ko bagomba gutsinda igiti kigitoshye, bakagitsemba mu gihugu cy’abazima, izina rye ntirizongere kuvugwa ukundi birangira Imana yihesheje ikuzo kuko Umugaragu wayo yayiringiye ati: “ Mana ni wowe nashinze akarengane kanjye” kuko “Uhoraho ari we buhungiro bwanjye”.
Bavandimwe muri iki gihe cy’igisibo, dusabe ingabire yo kutihugiraho, ahubwo duhugukire gutega amatwi Ijambo ry’Imana, turangwe n’ubushishozi bwuje ubutwari butagendera ku mabwire, amarangamutima yo kutagira uwo turenganyiriza ubusa.
Yezu Jambo wigize umuntu natubera urumuri kandi aturinde kumushakira aho atari.
Padiri Anselme MUSAFIRI
Vic-Espanya


text:
-
Gereza ya Muhanga iherereye mu Ntara y’ Amajyepfo, Akarere ka Muhanga, mu Murenge wa Shyogwe, Akagari ka Ruri, umudugudu wa Ruhina.
-
Gereza yubatswe mu 1973, yari ifite ubushobozi bwo kwakira Imfungwa n’ Abagororwa b’abagabo bangana na 750. Mbere y’uko hubakwa étage abagabo bafungirwaga mu nzu nto yaje guhindurwamo gereza y’abagore akaba ariyo stock ya Logistics muri iki gihe.
-
Muri 1987 hongeweho chapelle A,B,C z’ubu harimo ibyumba byari bigenewe abana bataruzuza imyaka 18 n’aho gusengera.
-
Nyuma ya genocide yakorewe Abatutsi mu 1994, mu mwaka wa 1995 Gereza yaraguwe hashyirwaho igipangu cy’aho bita i Nsinda aho yari ifite hangars eshatu (3) zatumye igira ubushobozi bwo kwakira abagera ku 3,500. Kuhita NSINDA,byatewe n’uko kubera ubucucike bukabije bwari muri gereza isanzwe ,hari haranditswe bagororwa bari biteguye kwimurirwa (Transfert) muri Gereza ya NSINDA (Rwamagana y’ubu),noneho umunsi wo kubimura basohoka byitwa ko ariho bagiye. Icyo gice nicyo cyubatswemo igikoni n’ibitaro by’abagororwa na Hangar yo kwakiriramo abarwayi.
-
Muwa 2005 kubufatanye n’umuryango utagengwa na Leta w’abasuwisi witwa Fondation DiDé(Dignité en Détention) hubatswe ibyumba 2 by’amashuri byaje guhinduka Salles za ICT ndetse n’ibiro by’uwari uyihagarariye kuri Gereza ari byo byaje guhinduka Safety&security Office. Ubwo abana (mineurs) bajyaga kwiga muri rya shuri rya ruguru bavuye muri Gereza y’abakuru. Muri 2006 nibwo Fondation DiDé yakomeje inkunga yayo hubakwa Gereza y’abana (mineurs) b’abakobwa n’abahungu batarageza ku myaka y’ubukure;yomekwa ku ruhande rwa za Chapelles A,B na C. Mu gice kimwe harimo icumbi (6m x3.90m) ry’abakobwa ribangikanye n’ibyumba bibiri by’amashuri y’imyuga n’ibiro by’abarimu (salle des enseingants), mu kindi gice hakabamo inzu y’abahungu (14.50 m x6.90m) ifite n’imbuga ngari (497.61m² ) yashyizwemo ikibuga cya Basket. Muri 2006 hubatswe igikoni (35,40×13,40) cya Gereza hanze kiva imbere .aho cyari hatuzwa abagororwa hitwa BLOC ya 6A. Ubu hashinze ihema rya Bloc ya 9A. Muri uwo mwaka wa 2006, nibwo hubatswe inzu yo metswe kuri biro by’umukozi wa DIDé iba ibiro bya Logistics Officer (Ubu niyo Amourror). Muri 2009, ku bufatanye n’umuryango wegamiye itorero ry’abadiventiste (ADRA) hubatswe Ivuriro (VCT) rya Gereza rifite aho bakirira abarwayi,ibyumba basuzumiramo,ibiro bya muganga ndetse n’icyumba cya pharmacie. Hubakwa kandi n’inzu mberabyombi (sale polyvalente) ya 11,80mx16,00m ifite n’igice cy’isomero (bibilotheque). Muri 2009, hubatswe inzu yari Mess mu gice kimwe mu kindi harimo Cantine ya Gereza.
-
Muri 2010 haje kubakwa Gereza y’abagore hepfo ya chapelles igizwe n’ibyumba bitatu : Bloc A (8.10 m x18.82m),Bloc B (22.60m x 8.10m) na Bloc C(8.10m x 6.50 m),ifite yari ifite ubushobozi bwo kwakira abagororwa 440.
-
Muri 2010 hubatswe ibyumba (18,20×7,40) bibiri by’amashuri y’abana (mineurs) ari ryo ryaje kwimurirwamo Greffe muri 2021. Muwa 2010,ku bufatanye n’umuryango udaharanira inyungu witwa ENFANT CHEZ SOI yateganyirizwaga kuba irerero ry’abana babana na ba nyina bafunze ariko yatinze kuzura ,abo bana batangiye kujya kuri Centre Psychosocial AMAHORO.
-
Muri 2011,ku bufatanye n’umukorerabushake MUSAYIDIRE Eugenie n’umuryango w’abadage udaharanira inyungu witwa Green Helmets, hubatswe Centre Psychosocial AMAHORO mu rwego rwo kubonera abana babana na ba nyina bafunze aho birirwa ku manywa.
-
Muwa 2014 mu kwezi 6 habayeho inkongi y’umuriro muri Gereza mu gipande cy’i Nsinda hangars zarimo zirashya , ziza gusimbuzwa Amahema, ariko nabyo bigabanya ubushobozi bwo kwakira abafungwa bituma hagenda habaho ubucucike.
-
Muri 2020,hatangiye imirimo yo kwagura Gereza y’abagore hubakwa ibyumba n’urugo ahari Greffe .
-
Mu 2021, abagore bimurirwa muri gereza nshya, aho bari bari mbere hahindurwa Gereza y’abagabo yashyizwemo abasaza. GEREZA ya Muhanga ubu ifite ubushobozi bwo kwakira abantu bafunzwe 3063 ariko ikaba irimo 6.441 iyo habazwe ubucucike hakurikijwe imyanya yo kuryamamo kuko buri mugororwa yemerewe 1,6m², Ikaba ifite Ubucucike bwa 227,5%,
-
Gereza ya muhanga yubatse ku ubuso bwose bungana na 156.932 m²,harimo ubuso bwo kuryamaho bungana na 4,831m².


text:
Reba Video
Baza Shangazi
Ibibazo by'Amafaranga n'Urukundo
Amafaranga ni kimwe mu bintu bijya bibangamira imibanire y’abantu bakundana. Turebere hamwe uburyo wakwitwara kugira ngo ibibazo by'amafaranga bitabangamira urukundo rwanyu.
1. Mugomba gukora urutonde rw’ibintu bitwara amafaranga
Niba ari umuryango w’umugore, umugabo n’abana bagomba kwicara bakareba ibikenewe mu gihe runaka. Ese abana bakeneye iki? Mu rugo se ni iki kibura? Ikiba gisigaye ni ukugabanya amafaranga bitewe n’ibikemewe cyane kurusha ibindi, aho kuyakoresha uko biboneye.
Iyo abantu benshi bahembwe usanga iyo baguze ibiryo mu rugo bumva bihagije; ubundi ntibarebe ibyo abana bakeneye n’ibindi bikenewe.Iyo ibyo birangiye asigaye bayokoresha uko bishakiye, ukwezi kukazajya gushira nta kintu basigaranye,maze umwiryane n’ubwumvikane buke bigatangira.
Ibi bishatse kuvuga ko ahanini umuryango ukoresha nabi amafaranga usanga nta mahoro awurangwamo, kuko baba bari mu buzima bubakomereye buri umwe yifuza ikintu kandi atari bupfe kukibona. Mu muryango nk’uwo abana ntibaba bavuga, kimwe n’ababyeyi babo, aho buri wese aba ashinja mugenzi we gukoresha amafaranga nabi.
2. Niba ugiye kugura ikintu, banza urebe ko ari cyo gikenewe koko.
Ikintu gikunda kumara amafaranga y’abantu, ni uko usanga bayakoresha mu bintu bidakenewe kandi hari ibikenewe cyane byagombaga gukorwa. Iki kibazo gikunda kugaragara ku bagore cyane, kuko ari bo bakunda kugura ibintu batabanje kureba niba babikeneye koko. Umugore ashora kugura ibintu bibiri bisa kuko yabikunze kandi wenda atari na byo bikenewe, amafaranga akaba yanamushirana ataragura iby’ibanze.
Subscribe to: Post Comments (Atom)


text:
Apôtre Dr Paul Gitwaza Umuyobozi w’Itorero Zion Temple Celebration Centre ku Isi, yatangaje ko nyuma ya Jenoside yakorewe abatutsi yategetswe n’Imana kuza mu Rwanda kubwiriza ubutumwa bw’urukundo, Ubumwe n’Ubwiyunge.
Aganira n’Umunyamakuru Gerard Mbabazi binyuze mu kiganiro #Zoom In cy’Ikigo cy’Igihugu cy’Itangazamakuru (RBA), Gitwaza yavuze ko yiyeguriye Imana afite imyaka 9 y’amavuko biturutse ku nyota yagize yo gusenga ubutitsa.
Anavuga ko ku myaka 14 y’amavuko aribwo yatangiye kubwiriza ubutumwa bwiza ubwoko bw’Imana kugeza n’ubu mu rugendo adashinguramo ikirenge.
Gitwaza yavukiye muri Repubulika iharanira Demokarasi ya Congo. Aratebya akavuga ko afitanye isano na Bikiramariya kuko yavutse kuya 15 Kanama, umunsi Kiriziya Gatolika yizihizaho ijyanwa mu ijuru rya Bikiramariya.
Mu mwaka wa Mbere wa kaminuza, Gitwaza w’imyaka 48 y’amavuko yize ‘Psychologie’, mu mwaka wa kabiri yiga amasomo ajyanye n’ubuhinzi.
Mu 1993 yagiye muri Kenya afite inyota yo kwiga indege akaba umupilote ndetse yari yemerewe itike yo kujya kubyiga muri Australia.
Avuga ko ubwo mu Rwanda habaga Jenoside yakorewe Abatutsi, yumvise muri we Imana imwemeza kujya kuganariza abanyarwanda ku bumwe, ubwiyunge n’urukundo.
Yagize ati “Icyo gihe mu 1994 n’icyo gihe mu Rwanda habaye Jenoside yakorewe abatutsi. Nunva mu mutima Imana inyemeza kuza kugira ngo ngire icyo mbwira abanyarwanda mbaganirize ku bwiyunge, ubumwe, urukundo iki uko n’iko nahise mpindura gahunda ndaza.
Yibuka neza ko yabanje gutinya amara hafi amezi umunani yibaza niba yakomeza amashuri ye cyangwa yakumvira Imana.
Ati “Nabanje ariko kubitinya ngira nk’amezi umunani numva bidashoboka nkibaza uwakomeza amashuri uwaza ariko Imana izakumitishamo kuza. Ndaza nageze aha mu Rwanda mu kwezi kwa cumi ku itariki ya Mbere mu 1995. Jenoside ubwo ubireba yari yarangiye ariko nanone ubona abantu hakiri ibibazo byinshi.”
Gitwaza avuga ko yategetswe n'Imana kuza mu Rwanda mu isanamitima
Akomeza avuga ko muri gahunda ye, Imana yari yamubwiye
ko azavuga ubutumwa hirya no hiryo inamubwira ko hari agahugu gato azajyamo atiyumvishakaga ko ari mu Rwanda.
Ati “Navuga ko muri gahunda yanjye Imana yari
yarambwiye ko nzavuga ubutumwa hirya no hino ariko irambwira ngo hari agahugu
gato uzajyamo, sinari nzi ako ari ko.
Urumva nari narakuriye muri Congo agahugu gato sinatekereza ko rwaba u
Rwanda ariko nyuma y’igihe nza aha.”
Gitwaza atangaza ko Imana yifuje ko hari umusanzu yatanga nyuma y’amahano yagwiriye igihugu.
Akavuga ko byose baciye mu iyerekwa yagize ubwo yari mu gihugu cya Kenya mu nzu yabanagamo n’umusore mugenzi we bafatanyaga gusenga.
We n’uwo musore babanaga buri joro bakoraga amasengesho hagati ya saa cyenda z’ijoro na saa kumi n’imwe za mu gitondo nyuma bakabazanya niba ntacyo Imana yaganirije buri umwe.
Mu ijoro rimwe yabonye umuntu yandika ku gisika abifata nko kurota. Yabajije wa musore niba ibyo abona nawe abibona, undi aramuhakanira. Yamubwiye gufata urupapuro akandika ibyo amusomera wa musore arabikora bigera kuri paji 12.
Ku mutwe w’ayo mapaji 12, Gitwaza yabwirwaga ‘kujya mu Rwanda byihutirwa’. Ubutumwa nyamukuru bwarimo ni uguharanira ubumwe n’ubwiyunge bw’abanyarwanda no kongera kugira u Rwanda igihugu cy’ibyiringiro.
Abona ubwo butumwa yari yamaze kwemererwa itike yo kujya kwiga indege muri Australia. Igihe kimwe yagiye kureba uwamwemereye itike amubwira ko azagaruka undi munsi.
Ati “Ariko icyo gihe nari maze kubona itike yo kujya muri Australia. Hari umuntu wayimpaye eeeh wa muntu nagiye kuyimusaba mu by’ukuri numva Imana insaba kujya mu Rwanda ariko ngashaka nanone kujyayo ngirana cyane ikibazo nabyo. Njya kuyimusaba arambwira ati uzaze ku wa mbere hari ku wa kane nzaguha tike ugende.
Nyuma yaje gusubirayo asanga uwamwereye itike adahari mu rugo. Umuturanyi w’urwo rugo yabwiye Gitwaza ko uwo ashaka adahari yagiye i Mombasa kandi yakoze impanuka ari muri koma.
Yagize ati “Ku wa Gatandatu njya iwe mpageze umuturanyi arambwira ati bagiye Mombasa ariko hari inkuru mbi yakoze impanuka ati kandi ari muri koma nti ari muri koma ngira ubwoba.”
Muri ako kanya Gitwaza yahise yiyumvisha ko ibyabaye ariwe wabiteye kuko ashaka guhunga inshingano yawe n’Imana.
Yumvise ijwi muri we rimubwira ko najya mu Rwanda wa muntu wamwemereye itike ava muri koma mu minsi 14 gusa.
Yanze kubyemera asaba Imana ko yamwoherereza undi muntu atazi akaba ariwe ubimwemeza, yumva ijwi rimubwira ko bitarenze ibyumweru bibiri amugeraho.
Ibyumweru bibiri bingana n’iminsi 14 wa muntu wamwereye itike y’indege yagombaga kuba avuye muri koma.
Nyuma y’ibyumweru bibiri Pasiteri wayoboraga Itorero yasengeragamo yamutumijeho amubwira ko hari umushyitsi waraye iwe (kwa pasiteri) umushaka. Uwo mushyitsi ntiyabonaga (afite ubumuga bwo kutabona).
Gitwaza yageze kwa Pasiteri mu gitondo cya kare bamubwira ko aryamye. Yinjiye mu cyumba asanga harimo umuntu ufite ubumuga bwo kutabona amusaba kumuhobera aramubwira ati “ese ni Paul’ undi nawe ati “yego niwe”.
Yabwiye Gitwaza ati “Kuki usuzugura Imana”. Yamubwiye ko yasabye Imana ku mwoherereza umuntu atazi akamwemeza gutaha mu Rwanda mu ivugabutumwa none bakaba bahuye.
Yanamubwiye ko ibyumweru bibiri bishize kandi na wa mugabo wagombaga kumuha itike yavuye muri koma.
Gitwaza avuga ko yabwiwe n’uwo muntu utabona ko namara ibindi byumweru bibiri akiri ku butaka bwa Kenya, ukuboko kw’Imana kwamurindaga kuzamuvaho.
Kuva icyo gihe yahise yiyemeza gutaha mu Rwanda. Avuga ko bwari ubwa mbere ahageze ndetse ko nta muntu n’uwe yari ahazi.
Yongeraho ko atorohewe no kubona itike imuzana mu Rwanda ariko ko yaje guhabwa amafaranga n’umugore agereranya na Malayika abona kuza mu Rwanda.
Mu bwana bwe, Gitwaza yivugira ko yabaye mu buzima bw’ikinyabupfura yatojwe na Se, Umukozi w’Imana uri mu ba mbere batangije Itorero ry’abapantekonte muri Congo.
KANDA HANO UREBE IKIGANIRO APOTRE GITWAZA YAGIRANYE NA GERARD MBABAZI


text:
Leta irasaba abatuye mu mijyi kwitabira gahunda yo gutera ibiti by’imbuto mu rwego rwo kongera imirire myiza yo mu ngo. Umuyobozi w’Ikigo cy’Igihugu gishinzwe Amashyamba (RFA), Spridio Nshimiyimana, avuga ko u Rwanda rufite gahunda yo kongera ibiti by’imbuto ku buryo buri rugo rugira byibura ibiti bitatu by’ubwoko (...)
Ambasade ya Israel mu Rwanda, muri iki cyumweru, yifatanyije n’Isi yose kwizihiza umunsi mpuzamahanga ngarukamwaka w’Isi (International Mother Earth Day).
Abagize Inama Njyanama y’Akarere ka Bugesera kuri uyu wa Gatandatu tariki 28 Ugushyingo 2020 bifatanyije n’abaturage bo mu Mudugudu wa Gisenyi mu Kagari ka Mwendo mu Murenge wa Gashora mu gutera ibiti bivangwa n’imyaka.
Raporo ku bijyanye no gutera ibiti muri rusange yasohotse ku itari 2 Nzeri 2020, ikaba yaragaragaje ko hari ibihugu bitari bike byananiwe kongera amashyamba, mu gihe ibindi nk’u Rwanda rwarengeje intego rwari rwihaye.
Mu Karere ka Kamonyi Abasukuti n’Abagide bafatanyije n’abaturage baho biganjemo urubyiruko, bateye ibiti 2000 birimo ibiribwa n’ibivangwa n’imyaka mu rwego rwo kubungabunga ibidukikije.
Abashakashatsi mu bijyanye n’ibinyabuzima bavuga ko imihindagurikire y’ikirere yateye ukwiyongera k’ubushyuhe ku isi, izatuma hari ibiti bicika mu bice bisanzwemo imihindagurikire y’ikirere myiza (région intertropical).
Umuyobozi w’Akarere ka Nyagatare, Mushabe David Claudian, avuga ko umuhigo w’ibiti bitatu by’imbuto kuri buri muryango uzatangira gushyirwa mu bikorwa muri Mata.
Abaturage batuye munsi y’umusozi wa Rebero mu karere ka Kicukiro bemeza ko ibiti 4,500 byatewe kuri uwo musozi bizabarinda isuri yari igiye kuzabasenyera, bakavuga ko bahoranaga ubwoba mu gihe cy’imvura.
Ubushakashatsi bwakozwe n’Ikigo cy’ubushakashatsi n’iterambere ry’inganda mu Rwanda (NIRDA), ku ruhererekane nyongeragaciro rw’ibikomoka ku biti bwerekanye ko abakoresha ikoranabuhanga rigezweho ari 1%, bikadindiza iterambere ry’urwo rwego.
Ikigo gishinzwe guteza imbere amazi n’amashyamba mu Rwanda kiratangaza ko umwaka wa 2019 uzarangira 30% by’ubuso bumaze guterwaho amashyamba.
Abatuye mu mirenge yo mu Karere ka Rusizi ikora ku ishyamba rya Nyungwe n’irya Cyamudogo, barakangurirwa kutayangiza kuko ari amashyamba kimeza agize urusobe rw’ibidukikije.
Minisiteri ishinzwe Ubutaka n’Amashyamba (MINILAF) yatangiye gahunda yo kubungabunga amashyamba 107 rukumbi ya kimeza u Rwanda rusigaranye, kugira ngo adacika.
Igisura ni ikimera gifite inkomoko ku mugabane wa Aziya, kizwi mu ndimi z’amahanga nka “Stinging nettle cyangwa urtica dioica”. Gikunda kumera ahantu hakonje, mu Rwanda kikaba kiboneka mu bice byegereye ibirunga.
Ishami ry’Umuryango w’Abibumbye gishinzwe ubushakashatsi ku byaha n’ubutabera (UNICRI), rirasaba ibihugu birimo u Rwanda kuba maso kugira ngo ibinyabutabire bidakoreshwa n’umwanzi.
Abaturage bo mu karereka Rwamaga mu muganda usoza ukwezi kwa 11 bakoze igikorwa cyo gutera ibiti ibihumbi 15 kubuso bwa hegitari esheshatu basabwa kubibungabunga.
Ubuyobozi bw’Akarere ka Nyagatare buravuga ko 90% by’amashyamba ari muri aka karere yafashwe n’indwara y’inda.
Abayobozi b’uturere tw’Intara y’Uburengerazuba dukora kuri Pariki ya Nyungwe bagiye gutangira gukangurira abaturiye iyi pariki kwirinda gutwika mu gihe k’impeshyi.
Kuva tariki ya 10 Mata 2016 amazi y’Ikiyaga cya Kivu yahinduye ibara asa n’icyatsi mu gihe yari asanzwe ari ubururu.
Ministeri y’Umutungo Kamere (MINIRENA), itangaza ko icyerekezo 2020 Leta yihaye mu mwaka wa 2000, ngo imaze kukigeraho mu rwego rw’amashyamba.
Kubera akamaro kayo, REMA igiye kwagura gahunda yo kwita ku bidukikije mu mashuri igere mu bigo byose mu gihe yakorerwaga mu bigo bike.
Mu muganda wo ku rwego rw’igihugu wabereye mu Murenge wa Rwabicuma mu Karere ka Nyanza kuri uyu wa 30 Ugushyingo 2015 bateye ibiti bya Macadamia 100.
Nyuma y’umuganda usoza ukwezi k’Ugushyingo 2015, Minisitiri w’Imari n’Igenamigambi, Ambassaderi Claver Gatete, yasabye abaturage kwita ku biti byatewe babungabunga amashyamba.
Minisiteri y’Umutungo Kamere n’Ibidukikije iratangaza ko igihembwe cyo gutera ibiti kizatangira mu mpera z’uku kwezi kizasiga hegitare ibihumbi 7 na 818 zitewe ibiti.
Mu Karere ka Nyanza hatewe ibiti 3500, mu gikorwa cyo gutangiza gahunda yo gutera miliyoni 100 z’ibiti ku isi mbere ya 2017.
Ubuyobozi bw’akarere ka Kirehe bwahagurukiye ikibazo cya ba rutwitsi bamaze kwangiza ubuso bw’amashyamba bwa hetari 45, bugakangurira abaturage kuba maso.
Abaturage bo mu mirenge ya Cyahinda na Nyagisozi mu karere ka Nyaruguru baravuga ko bahangayikishijwe n’udusimba dumeze nk’inda twumisha amashyamba.
U Rwanda, kimwe n’ibindi bihugu bikiri mu nzira y’amajyambere, biri kwiga uburyo byajya bibyaza umusaruro umutungo kamere w’ibimera, aho kugira ngo ibihugu byateye imbere ku isi abe ari byo biwutwarira ubuntu nibirangiza biwugurishe ku giciro cyo hejuru.
Minisitiri w’umutungo kamere, Stanislas Kamanzi, yatangaje ko mu gihembwe cy’amashyamba cya 2013-2014 mu Rwanda hazaterwa ingemwe z’ibiti miliyoni 32.
Akarere k’Amajyaruguru y’Uburengerazuba bw’u Rwanda kagizwe n’uturere dutandatu tw’u Rwanda kagiye kubakwamo ishyamba ry’icyitegererezo (Foret Model), mu rwego rwo gufasha kwihutisha iterambere no gushyiraho uburyo burambye bwo gucunga amashyamba.
Minisitiri w’umutungo kamere, Sitanslas Kamanzi avuga ko kuba umukandara w’ishyamba utandukanya pariki y’igihugu ya Nyungwe n’abaturage hagamijwe kubungabunga ubusugire bwayo utasarurwaga byari igihombo gikomeye ku Rwanda.


text:
ISOMO RYO MU GITABO CY’UBUHANGA 1, 13-15; 2, 23-24
Imana si yo yaremye urupfu, ntinashimishwa n’ukurimbuka kw’ibiriho. Ahubwo yaremye byose ngo bikomeze kubaho, kandi ibyaremwe byo mu isi bigenerwa gutanga ubuzima. Nta burozi bwica bubirangwamo, n’ububasha bw’ikuzimu ntibutegeka ku isi, kuko ubutabera budashobora gupfa. Koko rero Imana yaremeye muntu kudashanguka, imurema ari ishusho ryayo bwite; nyamara kubera ishyari rya Sekibi, urupfu rwinjiye mu isi, bityo rwigarurira abamuyoboka!
ISOMO RYO MU IBARUWA YA KABIRI PAWULO INTUMWA
YANDIKIYE ABANYAKORINTI 8,7.9.13-15
Bavandimwe, ubwo musanganywe ubukungahazwe muri byose, haba mu kwemera no mu kuvuga neza, mu bumenyi n’ishyaka muri byose ndetse no mu rukundo twabatoje, nimukataze no muri iyo ngabire yo kugira ubuntu. Musanzwe muzi ubugiraneza bw’Umwami wacu Yezu Kristu, We mukire , wemeye kwigira umukene ari mwe abigirira, ngo abakungaharishe ubukene bwe. Si ukuvuga ko mugomba kwikokora ngo murarwana ku bandi, ahubwo muharanire kuringaniza. Kuri ubwo buryo icyo akarusho mutunze kizatabarure abari mu bwinazi; maze umunsi umwe icyo na bo bazabarusha kizabatabare mu bukene bwanyu, mukomeze mutyo kuba magirirane. Koko byaranditswe ngo “uwayoye byinshi nta cyo yarengejeho, n’uwayoye bike nta cyo yabuzeho.”


text:
Isomo rya 1: Ibyakozwe n’Intumwa 11,21-26 ; 13,1-3
Ububasha bwa Nyagasani burabakomeza, bigatuma umubare w’abahinduka bakamwemera urushaho kwiyongera.
Iyo nkuru iza kugera kuri Kiliziya y’i Yeruzalemu, maze bohereza Barinaba i Antiyokiya. Ngo agereyo, abona ineza Imana yari yabagiriye, biramushimisha. Nuko arabihanangiriza ngo bizirike kuri Nyagasani babikuye ku mutima. Koko rero, Barinaba yari umunyangeso nziza, wuzuye Roho Mutagatifu n’ukwemera. Bityo abantu benshi biyongera ku bemera Nyagasani.
Nuko Barinaba ajya i Tarisi gushaka Sawuli; ahamusanze amuzana i Antiyokiya. Bahamara umwaka wose bakorera iyo Kiliziya kandi bigisha inteko nyamwinshi y’abantu. Aho i Antiyokiya nyine, ni ho abigishwa bitiwe bwa mbere na mbere «Abakristu». Muri Kiliziya y’i Antiyokiya hari abahanuzi n’abigisha, ari bo Barinaba, Simewoni bitaga «Umwirabura» na Lusiyusi w’i Sireni, Manaheni wari warareranywe n’umwami Herodi, na Sawuli. Igihe bari bateraniye gusenga kandi basibye kurya, Roho Mutagatifu arababwira ati «Barinaba na Sawuli nimubashyire ukwabo, bajye gukora umurimo nabahamagariye.» Nuko bamaze gusiba kurya no kwambaza, babaramburiraho ibiganza, barabohereza.
Zaburi ya 97 (98)1.2-3ab.3cd-4.5-6
Nimuririmbire Uhoraho indirimbo nshya,
kuko yakoze ibintu by’agatangaza;
indyo ye, ukuboko kwe k’ubutagatifu
byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi
yabonye ugutsinda kw’Imana yacu.
Nimusingize Uhoraho ku isi hose,
nimuvuze impundu kandi muririmbe.
Nimucurangire Uhoraho ku nanga,
ku nanga no mu majwi y’indirimbo,
mu karumbeti no mu ijwi ry’impanda;
nimusingize Umwami, Uhoraho.
Ivanjili ya Mutagatifu Matayo 10,7-13
Aho munyura, muvuge ko Ingoma y’ijuru yegereje. Mukize abarwayi, muzure abapfuye, ababembe mubakize, mwirukane roho mbi. Mwahawe ku buntu, mutange ku buntu. Ntimwitwaze zahabu, feza cyangwa ibiceri mu mikandara yanyu; ntimujyane kandi uruhago rw’urugendo, amakanzu abiri, cyangwa inkweto, habe n’inkoni, kuko umukozi akwiye ifunguro. Aho mugeze mu mugi cyangwa mu rusisiro, mujye mubaririza umuntu ukwiriye kubakira, maze mugume iwe kugeza igihe muzagendera. Nimugera iwe, mumwifurize amahoro. Niba urwo rugo ruyakwiye, amahoro yanyu azarutahemo; niba rutayakwiye, amahoro yanyu azabagarukira.


text:
Buriya kimwe mu bintu ubutayu bugira by’umwihariko harimo n’ihindagurika ry’igipimo cy’ubushyuhe gitunguranye hagati y’amanywa n’ijoro.
Ubwo niba uteganya kujya muri Sahara, byaba byiza witwaje amazi menshi n’umutaka wo gukoresha ku manywa ariko ukanitwaza ikiringiti uza kuraramo nijoro.
Nk’uko NASA ibitangaza, ubutayu bugira impuzandengo ya dogire serisiyusi (Celsius degrees) mirongo itatu n’umunani (38°C) ku manywa naho bukagira dogire serisiyusi ziri munsi ya kane (-4°C). Urabona bidatangaje se?
Kubera iki ubutayu bugira ubushyuhe bwinshi ku manywa n’ubukonje bwinshi nijoro
Ubundi si ikintu kimwe gitera ubutayu gushyuha cyane ku manywa no gukonja cyane mu ijoro, ubushakashatsi bugaragaza ko ibi biterwa n’ibintu bibiri: Umucanga n’ubuhehere bw’umwuka wo mu butayu. Ibi byombi bifite uruhare muri iki gikorwa. Gute rero?
Indi nkuru wasoma: Utuntu n’utundi utigeze wumva ahandi
Umucanga
Ku manywa mu butayu hava izuba ryinshi ryohereza ubushyuhe ku butaka. Rero kubera imiterere y’umucanga urashyuha cyane, urebe umucanga mu isura nk’ikirahuri aricyo gituma ushobora gusubiza ubushyuhe mu kirere (Radiation).
Icyo gihe umucanga iyo usubije ubushyuhe mu kirere bituma hashyuha. Kubera ko ubushyuhe bwose izuba ryohereje buba buri mu kirere, bigahurirana n’ubushyuhe bw’umucanga icyo gihe bitera ubutayu gushyuha.
Nanone kandi nijoro kubera ko umucanga nta zuba riba rihari ngo riwoherereze ubushyuhe umucanga ushobora gusubiza mu kirere uhita utakaza ubushyuhe bwose ugakonja, umwuka ukabura izuba riwushyushya nawo ukarushaho gukonja
Indi nkuru wasoma: Isi ni umubumbe udasanzwe, dore gihamya
Ubuhehere (Humidity)
Umwuka wo mu kirere iyo urimo amazi (water vapor) ushobora gutindana ubushyuhe ariko iyo wumutse ushyuha vuba ariko nanone bigatuma ukonja vuba, ni ukuvuga ngo ubushyuhe buwushiramo mu kanya gato.
Ibi rero niko bigenda mu butayu, kubera ko umwuka waho wumutse cyane ntushobora gufata ubushyuhe igihe kirekire, bituma mu gihe gito cyane ubutayu buva ku bushyuhe bwo hejuru bukajya ku bikonje bwo hasi cyane (rimwe na rimwe no munsi ya zero).
Indi mpamvu ishobora gutera ibi ni uko mu kirere cy’ubutayu haba hari ibicu bicyeya, nanone ibi bituma umwuka ushyushye uhita wijyendera kubera nta bicu biwutangira ngo biwugumishe muri icyo kirere; kandi ninacyo gituma mu butayu haboneka imvura nkeya cyane kubera ko ibicu aribyo biyikora.
Indi nkuru wasoma: Ubumenyi wakabaye ufite muri 2021
Ikindi ushobora kwibaza hirya y’ibi; “inyamaswa n’ibimera byo mu butayu byitwara bite muri iryo hindagurika hagati y’ubushyuhe n’ubukonje bwo mu butayu?”.
Live Science ivuga ko udusimba duto ku manywa kubera ko tudashobora kubangamirwa cyane n’ubushyuhe, nijoro twifashisha ubuto bwatwo tukajya kwihisha munsi y’ubutaka ahantu hari ubushyuhe nko mu mabuye cyangwa mu mucanga (bikamera nk’aho twiyoroshe)
Ibikururanda n’ibindi bisimba bisimba bimwe na bimwe byo bifite imibiri ishobora guhangana n’ubushyuhe kuko imibiri yabyo ihindukana n’igipimo cy’ubushyuhe buri hanze (ectothermic).
Ibisimba bidashobora kwihisha cyane cyane inyamabere (mammals), urugero nk’ingamiya (Camels), bifite ubushobozi bwo kugumisha imibiri yabyo ku gipimo cy’ubushyuhe kidahinduka byifashishije ibinure n’uruhu runini kandi rufite ubwoya bwinshi.
Ibimera nabyo bifite ubushobozi bwo kubika amazi azabitunga mu bihe bikomeye ariko nanone bikamera ahantu hatari ubukonje bukabije (bujya munsi ya zero). Nanone kandi bimera amahwa kugira ngo byirinde ibisimba bishobora kubirya.
Wakoze gusoma iyi nyandiko, niba igize icyo igufasha wafata akanya ukayisangiza na bagenzi bawe bakungukiramo ubumenyi.
Niba ukunda inyandiko za Menya ushobora kwiyongera ku basomyi b’uru rubuga ukoresheje email yawe, ibi bidutera imbaraga:


text:
DJ Yvan usanzwe akorana na DJ Omar muri aka kabyiniro bacurangamo i Nyamirambo muri Cosmos, niwe waduhamirije amakuru y’urugomo mugenzi we yakorewe.
Mu kiganiro na DJ Yvan wari uri kwa muganga aho mugenzi we arwariye ku bitaro bya Nyarugenge, yavuze ko DJ Omar yategewe mu gace atuyemo mu Murenge wa Nyamirambo ahagana saa sita n’iminota mike z’ijoro rishyira ku wa 21 Nzeri 2022 ubwo yari agiye mu kazi.
DJ Omar wari uvuye mu rugo agiye mu kazi, ataragera kure yaje gucakirana n’abagizi ba nabi bamwambura ibintu yari afite. Ngo bavuze ko banifuza kumwica ngo atazabavuga kuko yari yababonye ari nayo mpamvu bamuteraguye ibyuma.
Ku bw’amahirwe uyu mu DJ yaje guca mu rihumye aba bagizi ba nabi asubira mu rugo ariko bitewe n’uko nta mbaraga yari asigaranye agwa hasi atarinjira mu nzu. Umubyeyi wumvise umwana we atabaza yahise yihutira kumujyana kwa muganga.
Umuryango wa DJ Omar uvuga ko wabanje kwita ku mwana wabo, ariko banateganya kugeza ikirego muri RIB kugira ngo abagize uruhare mu guhohotera umwana wabo bakurikiranwe.


text:
ICYUMWERU CYA 26 GISANZWE, B.
AMASOMO: Nb 11, 25-29; Ps 18; Jc 5, 1-6; Mc 9, 38-48.
Kimwe mu bishuko Muntu w’ibihe byose yakunze kugwamo, ni ukwibwirako ariwe wenyine iteka uba uri mu kuri, ndetse akumva n’abandi bakagombye kubona ibintu kimwe na we, ku buryo utagenza nkawe aba afite ikibazo. Ababashije kwicisha bugufi bakigobotora icyo gishuko si benshi cyane, ni bamwe bashyirwa mu rwego rw’abatagatifu.
Wa muryango w’Imana wari mu rugendo uva mu bucakara bwa Misiri ugana mu gihugu gitemba amata n’ubuki, nawo waguye muri cya gishuko twavuze haruguru : “Muri iyo minsi, Uhoraho amanukira mu gacu avugisha Musa
contribute to ED. buy cialis online a history of stroke or myocardial infarction within the previous six months or cardiac failure, unstable angina or life-threatening arrythmias within the previous six months)..
. Agabanyaho muke ku mwuka wari muri Musa kugirango awuhe ba bakuru mirongo irindwi b’imiryango. Wa mwuka ubagezemo batangira guhanura, ariko baza kurekeraho. Hari abagabo babiri Elidadi na Medadi, bari basigaye mu ngando. Bari mu murongo w’abagombaga guhabwa umwuka, uretse ko batari basohotse ngo bajye ku ihema ry’ibonaniro
. Ariko nabo umwuka ubajyaho, nuko bahanurira mu ngando. Umwana w’umuhungu aza yiruka abwira Musa ati ‘Elidadi na Medadi barimo barahanurira mu ngando!’ Yozuwe mwene Nuni wari umufasha wa Musa kuva mu buto bwe, aravuga ati ‘Shobuja Musa, babuze!”
No mu ivanjili, Yohani, umwe muri ba cumi na babiri yabwiye Yezu ati “ Mwigisha, twabonye umuntu wirukana roho mbi mu izina ryawe kandi atadukurikira; turabimubuza kuko atadukurikira.”
Bavandimwe, ngiyo natwe ya ntambara duhoramo. Hari bamwe bibwirako bafite ukuri kurusha abandi, ku buryo abatameze nkabo bayobye. Izo ni za ntambara z’urudaca zihora hagati y’abadahuje amadini cyangwa amatorero
. Umuntu mudahuje idini n’iyo yaba ari umuvandimwe muvukana mu nda, hari ibyo mutumvikanaho. Hari aho mugera buri wese akumva ari we uba mu kuri. Hari aho mugera umwe nta shake kwita kuri mugenzi we. Nyamara, burya buri muntu wese aba yifitemo agashashi k’ukuri akesha wa mwuka Imana yamuhumekeyemo mu gihe cy’iremwa. Burya buri wese Imana yamuhaye roho wayo, burya buri wese aba afite roho mutagatifu. Burya buri muntu agira umutimanama. Ubashije kuwumvira, nta kabuza umubwiriza gukora ikiza.
Buri wese yisuzume, maze arebe niba ntaho ajya yumvako mugenzi we nta kuri ashobora kugira. Ese bagabo, mu ngo zanyu mujya mwumvako n’abagore bashobora kugira igitekerezo babungura? Cyangwa iteka mwumva ukuri ari ukwanyu? Ese babyeyi, mujya muha abana ijambo mu rugo? Cyangwa iteka mwumva nta gitekerezo cyatangwa n’umwana? Ese ku kazi nirirwaho, bamwe nyobora njya numvako nabo bashobora kugira inama banyungura, cyangwa iteka n’iyo turi mu nama niharira ijambo?Ese wa mukozi wanjye mu rugo njya menyako nawe yagira igitekerezo anyungura? Nyamara nk’uko amasomo matagatifu ya kino cyumweru amaze kubigaragaza, burya buri muntu wese aho ava akagera, iyo yemeye kuyobora na Roho w’Imana, aba ashobora guhanura. Aba ashobora kuvuga ukuri.
Ahubwo hagowe uzagusha umwe muri bato bemera, umwe muri abo dushyira ku ruhande ntitwumve ukuri kwabo. Yezu yagize ati “Ikimukwiye ni uko bamuhambira ku ijosi urusyo rusheshwa n’indogobe, bakamuroha mu nyanjya”. Yakomeje avuga ati “Niba ikiganza cyawe kigutera gukora icyaha ugice, kuko ikiruta ari ukwinjirana akanimfu mu bugingo, aho kujyana ibiganza byawe byombi mu nyenga y’umuriro. Ndetse n’ikirenge, yewe n’ijisho ni uko bigomba kumera.
Ku rundi ruhande, mutagatifu Yakobo intumwa yaburiye abakire ariko si bose, abo yabwiye ni ba bandi bakira kubera kunyunyuza imitsi y’abakene, aka ya mvugo ya kera ngo “Ntawe ukira atibye!”. Abo yabwiye ni babandi bahuguza igihembo ababasaruriye mu murima, ba bandi batabura kwishimisha babona intungane ziri kurengana, ni babandi barenganya intungane.
Bavandimwe, ese aho jyewe sinaba ndi muri abo babwirwa? Ese aho jyewe nta muntu wankoreye nkaba naramwambuye, cyangwa naramuhaye intica ntikize? Ese nta bantu bajya barengana ndeba maze nkirinda kwiteranya?
Bavandimwe, kwitsinda, kwicisha bugufi, kumva abandi, bikunze kutugora. Ku mbaraga zacu ntabwo twabyishoboza
. Nituza guhabwa Yezu mu kimenyetso cy’umugati, tuze kumusaba aduhe ingabire yo kwiyoroshya maze tubashe kumvako mugenzi wacu aho ava akagera aba afite icyo aturusha kandi cyatugirira akamaro. Amen


text:
Hashize igihe kirekire abantu basaba bashimitse ko amashyaka ya “opposition” nyarwanda yakwiyunga agafatanyiriza hamwe guhindura ubutegetsi mu Rwanda. Ababivuga babiterwa n’uko bumva byahuriza hamwe ingufu ubu zitataniye mu mashyaka anyuranye atavuga rumwe n’ubutegetsi bwa FPR. Ni icyifuzo cyiza. Ndagira ngo turebere hamwe ireme ry’iki gitekerezo n’ingaruka zacyo. Kugira ngo twumve akamaro cyangwa ingorane zo kwishyira hamwe, dutangire tureba abajya muri politiki ari bantu ki.
1. Kuki abantu bajya muri politiki?
Icya mbere ngira ngo tubanze duhigike ni ya mareshyamugeni ngo umuntu WESE wiyemeza gukora politiki abiterwa no gushaka kwitangira abandi. Ubushakashatsi bwose bwerekana ko iki ari ikinyoma. Ikimenyimenyi ni uko benshi mu bavuga ko bajyanywe muri politiki no kwitangira abandi, usanga mu buzima busanzwe wenda atari na ba bantu babangukirwa no gufasha. Ugasanga mu buzima bwabo batarafungurira umushonji n’umwe, batazi icyo kurera imfubyi ari cyo, n’ibindi. Ubushakashatsi rero bwo bwerekana ko kenshi abantu bajyanwa muri politiki n’impamvu ebyiri. Gushaka ubutegetsi (power seeking) no kurwanira ishyaka ibitekerezo byabo (policy seeking). Muri make rero, ujya muri politiki aba abifitemo inyungu. Ushaka ubutegetsi aba ashaka ibyubahiro, amakuzo, ubukire n’ibindi bijyana na bwo. Urwanira ibitekerezo aba yumva igihugu hari uburyo kigomba kuyoborwamo. Iyo abigezeho, na we yumva bimuhaye agaciro imbere y’umutimanama we n’imbere y’abandi.
Kuba abantu bajyanwa muri politiki no gushaka ziriya nyungu zombi dusobanuye, hari uwabyita inenge. Si byo. Ahubwo ni byiza. Umunyapolitiki ubyemera aba ari inyangamugayo kandi avugisha ukuri. Aba ari n’umugabo. Hari abashima ubabeshya ko ngo nta nyungu akurikiye. Rubanda irashukika. Ubwabyo ni ikibazo kujya mu bintu bitagira inyungu. Gusa rero inyungu ziri kwinshi. Ntituzigarukirize ku mafaranga n’ubukungu nk’uko bamwe babikora. Burya n’ugiye kwiha Imana muri wa muryango w’ababikira bita ku ndembe, haba hari inyungu akurikiye: umukiro wa roho n’ubugingo bw’iteka. Umunyapolitiki uvuga ko nta nyungu akurikiye, iyo atari umubeshyi aba ari indindagire. Hari na none uwambaza ati “none se uwo muntu ukurikiranye inyungu ze yagirira ate igihugu n’abaturage akamaro?”. Iyo ashaka ubutegetsi, yita ku byo abaturage bifuza kuko ni bo ba nyirabwo. Na bo rero bamuhundagazaho amajwi. Mbese ni mpa nguhe. Iyo arwanira ibitekerezo, akora uko ashoboye ngo yumvishe abaturage agaciro kabyo, bamuhe amajwi, abishyire mu bikorwa. Ng’uko uko umunyapolitiki ukurikiye inyungu bwite ahindukira akagirira abaturage akamaro.
2. Abanyapolitiki bacu wabashyira mu kihe cyiciro?
Ukuri ntikwica umutumirano, reka mbivuge. Ingorane u Rwanda rwahuye na yo ni uko rwagize abanyapolitiki badakurikiranye inyungu. Biragoye kumenya icyo bakurikiranye, ariko nshidikanya niba bo baba bakizi. Muti gute ? Duhereye ku kurwanira ibitekerezo, biragoye kumenya umurongo w’abanyapolitiki b’abanyarwanda. Umurongo wa politiki ntituwitiranye n’izina ry’ishyaka. Umurongo wa politiki ni ukugira ibitekerezo kandi abaturage bagasobanurirwa uburyo byahindura imibereho yabo. Reka ntange urugero.
Tumaze imyaka irenga 26 dufite ishyaka ryitwa PSD,ngo riharanira imibereho myiza y’abaturage. Jya rero mu giturage ubaze umuturage niba arizi. Umubaze niba yaritora n’icyo aritezeho. Ese ni abanyarwanda bangahe bazi icyo PSD yabazanira kitazanwa na FPR, PDC cyangwa PDI?. Muri politiki, umurongo w’ishyaka iyo utazwi n’abaturage (ntitwitiranye kuwumenya no kuwibonamo) uba ntawo. Ikindi kiranga umurongo uhamye w’ibitekerezo, ni ukuba uruhererekane hagati y’ibisekuru. Abiyita ibigugu muri politiki yacu mbanenga kuba nta babyiruka babagwa mu ntege. Byari kuba iyo bagira umurongo w’ibitekerezo uzwi. Bitabaye, biragoye kubajya inyuma utazi aho bagana.
Ushingiye kuri ibi, wasanga u Rwanda kugeza ubu rwaragize imirongo ibiri ya politiki: uwa Runari (UNAR) n’uwa MDR Parmehutu. Tuzabigenera akanya dusesengure iyo mirongo yombi, aho itandukaniye n’aho ishingiye. Gusa tutagiye kure, reka ntange ibimenyetso bitatu.
Iyo uvuze Runari cyangwa MDR, abantu bahita bakubita agatima ku bitekerezo n’imiterere y’ubutegetsi mbere yo kwibuka umuyobozi (Leader) runaka. Abenshi mu babyiruka ubu ushobora gusanga batanibuka abayashinze n’abayayoboye, ariko icyo yarwaniraga cyo barakizi. Iki ni ikimenyetso cy’uko muri ayo mashyaka ibitekerezo byarushaga agaciro amazina y’abayobozi. Iki ni icya mbere kiranga umurongo uhamye wa politiki.
Icya kabiri ni uko, ukoze ubushakashatsi, watungurwa n’uko abato babyiruka basobanukiwe na Runari cyangwa MDR kurusha uko basobanukiwe na PDC kandi ari yo yo muri iki gihe. Icyo ni ikimenyetso cya kabiri.
Icya gatatu ni uko ibitekerezo by’aya mashyaka byambukiranyije ibisekuru (générations). Ibya Lunari biracyariho muri FPR nyuma y’imyaka 50. Ibya MDR na byo ntaho byagiye. N’ubwo ubu nta shyaka ribihagarariye cyangwa ribyiyitirira, biraho bituje. Ikibigaragaza ni uko FPR, mu mikorere yayo, ni byo ihora yikanga, ikabihoza muri “target”. Muzarebe iyo ivuga ibya kamarampaka, rubanda nyamwinshi, ubwigenge n’ibindi byubatswe na MDR, icika ururondogoro.
Dore ikindi gitangaje abantu batitayeho. Nyuma ya jenoside, ishyaka twari twiteze ko risenywa imbere y’amategeko ni MRND, kuko yaregwaga jenoside. Nyamara si ko byagenze. FPR yihutiye gusenya MDR kuko izi ko ari yo ifite umurongo n’ibitekerezo bikomeye bishobora kuzayigora. MRND n’ubwo ubu idahari mu Rwanda, nyamara yo ntiyigeze iregwa mu mategeko ngo iseswe nk’ishyaka. Biratangaje. Ushaka rero kureba ingufu z’ibitekerezo bya MDR azarebe uburyo FPR-Inkotanyi ihora ibyikanga. Ngo ntawe utinya ijoro atinya icyo barihuriyemo. Twibutse ko FPR yatangiye yitwa RANU cyangwa UNAR mu gifaransa!
3. Itandukaniro hagati yo gushaka ubutegetsi no gushaka imyanya.
Ni byiza gutandukanya ibi bintu byombi. Umunyapolitiki ushaka ubutegetsi aba afite umurongo n’icyerekezo. Ushaka akanya aba ari umucanshuro. Ushaka ubutegetsi, agira umurongo wa politiki, agaharanira kuwumvisha abaturage ngo nibamutora awushyire mu bikorwa. Ushaka akanya, nta bitekerezo nta n’umurongo. Icyo apfa ni akanya. Akenshi, yisunga abafite ibitekerezo n’umurongo ngo arebe ko bamusagurira. Ngiyo indangagaciro ya byinshi mu byiyita amashyaka biri mu Rwanda muri iki gihe. Kuko nta murongo w’ibitekerezo, bahisemo kwiturira mu ibaba rya FPR, ngo amahanga abone ko ubutegetsi buhuriweho n’amashyaka menshi. FPR na yo yabemereye kutarisha ikiyiko, ahubwo ikajya irisha ikanya ngo hagire utuvungukira dutakara na bo bagire icyo bacyura. Iyi ndwara ariko ushishoje wayisanga no muri opposition.
- Amashyaka ya “hobe ibyansize” na “twihangire imirimo”.
Iyo abantu bageze mu buhungiro, ikibazo cya mbere bagira ni icyo kwakira imibereho mishya. Abakiri bato bo biraborohera kuko baba bakiyubaka. Abakuzeho gato, bahura n’ikibazo cyo kwibona muri sosiyete itabaha icyubahiro n’umwanya bari bamenyereye. Reba rero umuntu wari minisitiri cyangwa Jenerali akibona muri ka kumba bacumbikiramo impunzi, yakwaka akazi bakamuha ako kwakira abinjira (réceptioniste) mu nzu y’abasaza cyangwa gucunga umutekano mu isoko. Yatambuka agasanga ntawe umwitayeho kandi yari amenyeye kuramukanywa ibyubahiro. Munyumve neza nta kazi nsuzuguye. Gusa imyumvire yacu ya kinyarwanda n’uko twumva ibyubahiro biradukurikirana. Aha rero ni hamwe haturuka imisusire y’amashyaka yacu. Hari ayo umuntu yakwita “Hobe ibyansize” cyangwa“Twihangire Imirimo”. Ni ishyaka nshinga ngo ntibagirana kandi narigeze gukomera. Mba nteganya ko rimwe mu mwaka BBC izampamagara mu kiganiro mpaka, rimwe mu myaka ibiri tugakora inama, ubundi tugatanga itangazo kuri internet. Ibikorwa bya politiki bikagarukira aho. Iyo izina ryanjye barivuze nka rimwe mu mezi atandatu, numva nanjye nkiri mu ruhando ngo rwa politiki. Ubishidikanya, afate ishyaka rimaze imyaka nk’ 10 rivutse, arebe ibikorwa bya politiki rikora mu mwaka cyangwa ryakoze muri iyo myaka. Nanyomoza nzamushima. Amashyaka nk’aya ntaba agamije kurwanira ubutegetsi cyangwa se kurwanira ibitekerezo. Cyakoze rimwe na rimwe iyo akanya kabonetse ntakitesha. Ngiyo impamvu hari abarangiriza mu Rwanda kwihesha agaciro kandi nyamara batahwemaga gutuka FPR. N’abayituka ubu, ibemereye akanya, hari abarenze umwe bamanuka batakirwambaye.
Kera mu bayahudi, abanyapolitiki b’ukuri bari Abahanuzi. Umuhanuzi rero yagombaga kuba ari umuntu usanzwe yitunze. Impamvu kwari ukugira ngo hatazagira umucyurira ko yaje gushaka amaramuko. Umunsi umwe rero, Amasiya, umusaherezabitambo w’i Beteli, yigeze gushaka kubicyurira umuhanuzi Amosi. Amosi yahagaze yemye ati “mfite amasambu yanjye n’amatungo ahagije. Gusa Uhoraho yarambwiye ati bisige ujye guhanura. Ariko nari nitunze” (Am 7,14-15).
Ese ye, abanyapolitiki bacu mu buhungiro, ni bangahe bashobora gutanga igisubizo nk’iki hagize ubacyurira? Ni yo mpamvu FPR na yo ibihoza ku munwa, ibacyurira gushaka amaramuko. Opposition y’ukuri izatangira umunsi twagize abanyapolitiki bashobora nkwishongora nka Amosi, bati “twari twitunze, dufite akazi aka n’aka, dufite umwuga uyu n’uyu, ariko twarabiretse kuko twiyumvisemo umuhamagaro wo gukora politiki”. Aha rero ni ho hari ibanga ryo guhuza amashyaka ya opposition.
5. Guhuza amashyaka ya opposition.
Muri politiki, hari ibintu bibiri bituma amashyaka yishyira hamwe. Ni bya bindi n’ubundi navuze: gushaka ubutegetsi no kurwanira ibitekerezo.
Duhere ku mashyaka ashaka ubutegetsi. Ayangaya akunze kwishyira hamwe mu gihe cy’amatora. Ashobora kubikora mbere cyangwa nyuma ho gato. Mbere y’amatora, aba agira ngo adatatanya amajwi ahubwo ayakusanye ashobore kwegukana imyanya ihagije. Nyuma y’amatora, haba hari iryatsinze ariko ridafite amajwi ahagije ngo ritegeke ryonyine. Rishaka irindi byiyunga. Iri rishakisha irindi rito, rinyotewe ubutegetsi, ariko ridafite umurongo w’ibitekerezo ukomeye, kugirango ritazarigora mu guhitamo ibikorwa bya leta. Iyi ni inzira ya mbere opposition nyarwanda yakwihurizamo. Opozisiyo ishatse kujya mu matora, byaba byiza kwegeranya imbaraga. Bitabaye ibyo, kwiyunga wasanga ntacyo byunguye cyane.
Mu buryo bwa kabiri, amashyaka arwanira umurongo w’ibitekerezo yo ashobora kwiyunga igihe icyo ari cyo cyose. Iyo abonye imirongo n’icyerekezo bijya hamwe, hari ubwo ahitamo gukorera hamwe kuko aba yegeranye mu myumvire. Iki rero ni cyo kibuze mu mashyaka ya opposition nyarwanda. Twatangiye tureba uburyo umurongo wayo wa politiki udasobanutse, amwe ndetse akaba atanawugira. Iyo rero abantu bavuga kwishyira hamwe, baba birengagije ko abishyira hamwe bagomba kuba hari ibyo bahuje.
Kugeza ubu, ikigaragara amashyaka ya opposition ahuriyeho ni ubushake bwo gutsinsura ubutegetsi bwa FPR. Gusa rero muri politiki ubushake bwo guhindura ubutegetsi ntibuhagije ngo abantu bishyire hamwe. Igikomeye ni icyo buri wese yumva yabusimbuza n’uburyo yabigeraho. Gukuraho ubutegetsi bwa FPR, ukabusimbuza Repubulika ishingiye ku mahame ya demokarasi, undi akabusimbuza ingoma ya ubwami(monarchie), ni imishinga ibiri inyuranye kuri byinshi.
Igikomeye kurushaho, ni uko hari n’amashyaka atari make agarukira kuri iyo ntambwe ya mbere: guhirika FPR. Ibindi ntubabaze. Byaragaragaye kenshi aho abantu barwanya ubutegetsi, bakabukuraho, nyuma bakayoberwa icyo babusimbuza, ugasanga ntaho bavuye ntaho bagiye. Muzitegereze Kongo nyuma ya Mobutu, Iraki nyuma ya Sadam, Misiri nyuma ya Mubarak n’ahandi.
Ikibazo cy’ukuri opposition nyarwanda ifite si amashyaka menshi cyangwa make. Yego ngo uburo bwinshi ntibugira umusururu, ariko na none ngo ingabo nyinshi ni izongeranya. Ikibazo cy’ukuri ni amashyaka (make cyangwa menshi) ariho ku izina, atagize icyo yunguye usibye gutera icyugazi no gutuma abatabizi bibeshya ngo hari ababitubereyemo, kandi byahe byo kajya! Ikibazo cy’ukuri ni amashyaka (make cyangwa menshi) adafite umurongo wa politiki, muri make atagize icyo amaze.
Hari umunyapolitiki wigeze gucyurira undi, ati:“nemera ko igihugu gikwiye kuyoborwa n’impaka z’ibitekerezo. Ikibazo gusa ni uko n’abadafite ibitekerezo bashaka gutera impaka”. Yarasaze agwa ku ijambo. Abashaka rero guhuza opposition nyarwanda nabagira inama yo kubanza kuyirema. Niba babona ihari, nabagira inama yo kuyicira (kuyikonorera) nk’uko bicira ikawa kuko yuzuye ibyonnyi. Ikibazo si uguhuza amashyaka menshi ya opposition, ikibazo ni ukumenya wahuza ayahe. Hari arenze rimwe azagira akamaro umunsi yasenyutse.
Umwanzuro wo kwisegura.
Ndabizi ko hari uri buntere ibuye ngo nakoze ishyano mvuga ko hari amashyaka ya opposition nyarwanda y’imburamumaro. Hari uwandenganya ngo nsuzuguye abanyapolitiki b’inararibonye kandi basaziye mu mwuga. Mbere yo kwihutira kuntera ibuye, banza unsubize iri hurizo: uburyo FPR yafashe ubutegetsi n’uburyo ibutengamayeho imyaka 26, nyamara idashyigikiwe n’abaturage, kandi ngo dufite inararibonye muri politiki n’amashyaka anigana. Nurangiza, ndatega umutwe. Ntuntere ibuye gusa, ahubwo ndemera ufate n’intosho. Umunyapolitiki Machiavel ni we wanditse ati “ibiriho n’ibyakagombye kubaho birahabanye cyane, ku buryo umuntu wirengagiza ibiriho aba agana ahabi (la distance entre la réalité et l’idéal est tellement grande que celui qui ferme les yeux sur ce qui est, apprends plutôt sa perte que sa survie). Ukuri nguko. Kurarura, ariko guca mu ziko ntigushye.
Edmond Munyangaju.
BIRACYAZA….
Avis aux lecteurs: Nos articles peuvent être reproduits à condition de citer le nom d’auteur et le site web source. Notice to readers: Our articles may be reproduced provided the author’s name and the source website are cited.


text:
Bamwe mu baturage bo mu karere ka Rutsiro, Umurenge wa Manihira bavuga ko kutagerwaho ni amashanyarazi, ibi byabaye imbarutso yo gusigara inyuma mu iterambere. Ubuyobozi bw’Umurenge buvuga ko iki kibazo bukizi ndetse bwiteze ko kizakemuka bitarenze 2024.
Aba baturage abaganiriye na RWANDANEWS24 bavuga ko basigaye inyuma mu iterambere kubera ko Umuriro utarabasha gukwira hose, ndetse n’Urubyiruko rwo muri uyu murenge rukaba rutabasha kubona uko rwihangira imirimo rukaba rwaheze mu bwigunge.
Ntawuyirinda Jean Pierre yagize ati “Amashanyarazi ntarabasha kugera hose, kuko ni aho ari adafite ingufu, ibi bigira ingaruka ku kuba urubyiruko tutabona uko twihangira imirimo ngo (Ku ma santere ariho umuriro usanga hari abasudira, abogosha ni abakora ibindi).”
Ntawuyirinda akomeza avuga ko kubera ikibazo cy’amashanyarazi urubyiruko hafi ya rwose rutunzwe n’ubuhinzi. Agasaba Ubuyobozi kubafasha bakagezwaho iterambere nk’uko ni ahandi ryahageze.
Mbitsemenshi Patricie ati “Hari imidugudu myinshi itarageramo amashanyarazi abayituye babayeho mu bwigunge, usanga Urubyiruko cyangwa abanyeshuri bagakwiriye gusubiramo amasomo mu ijoro bidakunda kandi basabwa gutsinda nk’abandi bana bafite Amashanyarazi. Tukaba dusaba ko natwe umuriro wakwirakwizwa hose maze ababasha gukora bagakirigita ifaranga, kuko abataragerwaho nayo basigaye inyuma mu iterambere.”
Nzaramba Kayigamba, Umunyamabanga nshingwabikorwa w’umurenge w’agateganyo yemeza ko umurenge ayobora ukirangwamo ibibazo by’amashanyarazi atarakwirakwizwa hose, ariko umwaka wa 2024 uzasiga iki kibazo cyarabaye amateka.
Ati “Haracyarangwa ikibazo cy’Amashanyarazi muri uyu murenge kuko bigoye ko ibikorwa byabonekera rimwe, hari imidugudu umuriro utarageramo, ariko kubera bisaba ubushobozi burenze Umurenge twagerageje gukora Ubuvugizi ku rwego rw’Akarere ndetse ikibazo nabo barakiz, tukaba twizeye ko 2024 izagera iki kibazo cyarakemutse.”
Nzaramba nawe ahamya ko aya mashanyararazi kuba atarabasha kugera ku baturage bose, bigira uruhare mu mibereho mibi yabo, kuko aho amashanyarazi yageze haba hageze iterambere n’ibikorwa byo guhanga imirimo bikomeza kwiyongera.
Umurenge wa Manihira ufite ingo ibihumbi 4,329, muri zo izidafite amashanyarazi ni ingo 2,725.
Imibare igaragaza ko 62,94% by’Ingo zigize umurenge wa Manihira zidafite Umuriro w’amashanyarazi, ni mu gihe gahunda y’Imyaka irindwi y’Ibikorwa Umukuru w’Igihugu Paul KAGAME yemereye abaturage ivuga ko bitarenze 2024 buri muturage azaba acana Umuriro w’Amashanyarazi.


text:
Shakisha igitsina cyose, cyaba umugabo cyangwa umugore. Hura abagabo abaherekeza bahuje igitsina kubikorwa bya erotic anal sensual service, porunogarafiya xxx, GFE, BFE, BDSM, nibindi byinshi.
Kuringaniza, uhuze nabagore baherekeza bahuje igitsina kandi wishimire serivisi za erotic. Shakisha abaherekeza abagore bahuje igitsina bafite uburambe muri cunnilingus, gokkun, nibindi byinshi.
Aba baherekeza bahuje ibitsina bakuwe mu bice byose by’u Rwanda. Shakisha abaherekeza bahuje ibitsina muri Kigali, abaherekeza bahuje ibitsina i Kayonza, abaherekeza bahuje ibitsina i Nyamata, abaherekeza bahuje ibitsina i Kicukiro, abaherekeza bahuje ibitsina i Nyamirambo, abaherekeza bahuje ibitsina muri Gicumbi, abaherekeza bahuje ibitsina i Huye, abaherekeza bahuje ibitsina muri Kuyega. , abaherekeza bahuje ibitsina i Muhanga, ahandi hantu hagaragara.
Abaherekeza bahuje ibitsina bashyizwe mu byiciro: abaherekeza bigenga bahuje ibitsina, abaherekeza wenyine bahuje ibitsina, abaherekeza premium bahuje ibitsina, abaherekeza bahuje ibitsina b’interineti, abaherekeza mu rugendo bahuje ibitsina, abaherekeza b’abashakanye b’intore bahuje ibitsina, etc.